Архив за ‘Ата-әсәләргә’ Раздел:\n“Донъя – бишек тирбәткән әсә ҡулында” – Өфөлә үткән V Бөтә Рәсәй әсәләр форумы башынан аҙағына тиклем ошо фекер менән һуғарылғайны. “Әсәй” хәйриә фондтары халыҡ-ара йәмәғәт ойошмаһы тәҡдиме буйынса Башҡортостан Республикаһы Президенты һәм ...\nБорон-борон заманда ла…\nӘ бынан дүрт йыл элек баш ҡалабыҙ Өфөлә башҡорт телендә әкиәт һөйләүселәрҙең «Һаумы, һаумы, әкиәт!» ҡала конкурсы ойошторола башланы һәм тәүге йылынан алып балаларҙың яратҡан бәйгеһенә әүерелде. Быны уларҙың унда бик теләп ҡатнашыуынан, ихлас ...\n1 октябрҙән республикабыҙ район-ҡалаларында «комендант сәғәте» киске 10-дан иртәнге 6-ға тиклем шул. Был мәлдә 17 йәше тулмаған балаларға ата-әсәһеҙ йәмәғәт урындарында йөрөү тыйыла. Ҡанунды боҙғандарға 500 һумдан 1 меңгә тиклем штраф та ...\nИнтернет-бәйлелектән баланы нисек һаҡларға?\nАтай-әсәйҙәргә балаһының интернетҡа бәйлелеге барлыҡҡа килеүен нисек булдырмаҫҡа, тиһегеҙме? Бының өсөн бер нисә кәңәште үтәү мөһим. 1. Балағыҙ менән йыш аралашығыҙ. Ата-әсә иғтибарынан мәхрүм булмағандар үҙ-үҙен яңғыҙ тоймай, йыуанысты ла ...


МБОУ "Лицей № 96" - Моё портфолио\nГлавная | Регистрация | Вход Вт, 05.07.2022, 04:56\nНиндәй гүзәл исем,\nБашланғыс класс кабинеты. Уҡытыусы матур , яғымлы тауышы менән уҡыусыларға яңы тема аңлата. Уҡыусылар уҡытыусының берәй һүҙен ишетмәй ҡалмайым тигәндәй , күҙенә генә ҡарап ултыралар ... Ә парталар араһынан башын ғорур күтәреп 5 йәшлек бала йөрөй. Ҡапыл бер ҡыҙ бала “пырх” итеп көлөп ебәрҙе, уға был баланың уҡытыусы һымаҡ йөрөүе ҡыҙыҡ булып тойолдо. Әммә балаға был көлөү оҡшаманы: “ Һин нишләп минең әсәйемә дәрес үткәрергә ҡамасаулайһың ”, - тип уҡыусыны балаларса әрләп ташланы... Эйе, уҫал да, ғорур ҙа был бала мин инем. Әсәйем, һирәк булһа ла, мине үҙе менән эшкә ала торғайны. Шуға ла, бала саҡтан уҡ аңлағанмындыр инде уҡытыусы һөнәренең яуаплы ла , ауыр ҙа эш икәнен. Эй оҡшай торғайны үҙемде уҡытыусы ролендә хис итеү. Уҡытыусы һөнәрен һайлауым да әсәйемә булған һөйөү, ихтирамдан киләлер , тип уйлайым.\nЙылдар үтә тора.... 5 йәшлек ҡыҙ бала – үҙе уҡытыусы. Хәҙер ҙә мин әсәйемдең дәрестәренә, һирәк булһа ла, барғаным бар. Бала саҡтағы һымаҡ уҡыусыларҙы әрләр өсөн түгел, әлбиттә, ә тәжрибә алыр өсөн.\nӘ кем һуң ул – уҡытыусы? Уҡытыусы – ғорур ҙа, матур ҙа, һоҡландырғыс та исем бит ул. Уҡытыусы һөнәре, әлбиттә, бик яуаплы, ҡатмарлы эш һәм был сферала тик үҙ эшенә ғашиҡ кешеләр генә эшләй алалыр, тип уйлайым. Уҡыусыға белем биреү, тәрбиәләү, уны яңы үрҙәргә үрләтеү уҡытыусыларҙың төп бурысылыр тип һанайым. Уҡытыусы балаларҙы аңлай ҙа, хистәрен тоя ла белергә тейеш.\nБөгөн мин – уҡытыусы. Ғорурланам, шатланам. Тәжрибәм, әлбиттә, аҙ. Ләкин, бер нәмәгә ҡарамай, мин эшләйем, үҫәм, тырышам. Сөнки уҡытыусы юғары уҡыу йортонда алған белеменә генә таяна алмай, ул яңылыҡтарға ынтылырға тейеш. Замана үҙгәргән һайын, уның талаптары ла үҙгәрә бит.\nҺайлаған һөнәремә бөтөнләй үкенмәйем. Эшемдән ҙур ҡыуаныс табып эшләйем. Үҙемдең эшемә, уҡыусыларым янына ашҡынып барам. Был һөнәргә һөйөү уятҡан әсәйемә, уҡытыусыларыма мең рәхмәтлемен. Мин дә уҡыусыларыма өлгө булырҙай уҡытыусы булып эшләргә тырышырмын. Ә уҡыусыларым , киләсәктә, хис шикһеҙ, ысын кеше булып үҫерҙәр.


Көнтүгеш ауылы халҡы юллы булды!\n11 Октябрь 2021, 08:20\nРеспублика көнө алдынан Балтас районында халыҡ көтөп алған объект — Иванай һәм Көнтүгеш ауылдары араһында төҙөлгән асфальт юл сафҡа индерелде.\nИванай һәм Көнтүгеш ауылдары араһында төҙөлгән асфальт юл оҙонлоғо биш километр. Элек был ара Көнтүгеш, Яңы Уразай, Йәнтимер ауылдарына ҡайтыусыларҙы ысынлап хафаға, юл ғазаптарына һалһа, хәҙер машиналар асфальт юлдан елдереп кенә үтә. Был ваҡиға балтастар һәм тирә-яҡ ауылдар, райондар, хатта өлкәләрҙән килеп Йәнтимер күле буйында ял итеүселәр өсөн дә шатлыҡлы хәл. Барам тигән урыныңа тиҙ генә барып етәһең!\nЮлды ремонтлау эштәре “Башҡортостан Республикаһы транспорт системаһын үҫтереү” дәүләт программаһы сиктәрендә Владимир Петрович Зубов етәкселегендә “Башальянсстрой” яуаплылығы сикләнгән йәмғиәте көсө менән башҡарылды.\nБайрамдарҙа район хакимиәте башлығы Илгиз Әхүәс улы Субушев оҙатыуында хөрмәтле ҡунаҡтар: Башҡортостан Республикаһы Премьер-министры урынбаҫары Рәйеф Рамазан улы Әбдрәхимов, яҡташыбыҙ, Өфө ҡалаһы инвестицион-төҙөлөш комитеты генераль директоры, яңы һайланған Өфө ҡала Советы рәйесе, Башҡортостан Республикаһының атҡаҙанған төҙөүсеһе Марат Васфи улы Вәсимов, объекттарҙы төҙөүсе подрядсы ойошмалар етәкселәре ҡатнашты.


Мөхәммәд пәйғәмбәрҙең сифаты | Әбйәлил - Абзелил\nӘбйәлил - Абзелил > тарих, риүәйәттәр, легендалар > Мөхәммәд пәйғәмбәрҙең сифаты\n« Ай ярылыу мәсьәләһе\nМәүлидүн-Нәбигә мөнәсәбәт һәм уның тарихы »\nРәсүлуллаһ урта буйлы, түгәрәк аҡ йөҙлө, ҙур күҙле, күҙенең ҡараһы сөм-ҡара, ағы бер аҙ ҡыҙғылт, оҙон үә нескә ҡашлы, танауы оҙонсараҡ, уртаһы аҙ ғына күтәреңке үә остан бөгөлә төшкән, ҙурыраҡ ауыҙлы, киң маңғайлы, керпектәре ҡуйы, ҡуйы ҡара һаҡаллы, аҡ үә һирәгерәк тешле, киң күкрәкле, эре һөйәкле, беләктәре тулы, тәне йөнлөрәк, тығыҙ итле ине. Күренешкә ғәйәт яғымлы булып, беренсе күргән кешегә лә үҙен һөйҙөрә торған күренештә үә ҡиәфәттә ине.\nСәсен күберәк ҡолаҡ йомшағын ҡапларлыҡ оҙонлоҡта йөрөтә, унан арта башлаһа, ҡыҫҡарта йәки толом итеп ебәрә ине. Ихрамдан сиселгән ваҡыттарҙа ғына таҡыр итеп алдырғанлығы риүәйәт ителәлер. Ахыр ғүмерҙәрендә сәс үә һаҡалында аҡ бөртөктәр күренә башлағайны, һаҡалын шул көйөнсә ебәрә, мыйығын иһә киҫә ине. Йөрөшө егеттәрсә булып, бөгөлөп-һығылып, бөкрәйеп йөрөмәй, тирә-яҡҡа ҡаранмай, алдына ғына ҡарап йөрөй ине. Таҙалыҡҡа ҡаты иғтибар итә ине үә халыҡты ла уға ныҡ ҡыҙыҡтыра ине. Тәһәрәт алғанда үә башҡа ваҡыттарҙа гел мисүәк ҡуллана ине. Халыҡты ла мисүәк ҡулланырға ҡыҙыҡтыра ине. Сәсен майлай үә тарауҙы ярата ине. Хушбуйлана үә хушбуйҙы бик һөйә ине. Хушбуйҙы күп ҡулланғаны өсөн һуңғы ваҡыттарҙа сәсе яҡшуҡ һарғайғайны. Кис ятҡан саҡта күҙенә һөрмә тартып ята ине. Тырнаҡтарын гел киҫеп тора, оҙон йөрөтмәй ине. Халыҡты пак йөрөргә, йыуынырға ҡыҙыҡтыра, кәм тигәндә аҙнаһына бер мәртәбә булһа ла ҡойонорға ҡуша ине.\nКейем-Һалым тураһында бер ҙә тикшереп тормай, ни тура килһә, шуны кейә ине. Күлдәкте һәм Йәмәндә эшләнгән хибара тип аталған кейемде бик яратып кейә торғайны. Салманы бүрек менән дә, бүрекһеҙ ҙә кейә ине. Күберәк салмаһынан елкәһенә ҡойроҡ төшөрә, бәғзе ваҡыт ҡойроҡ төшөрмәйсә лә кейә ине. Салмаһын иң аҫтынан уратып сала ине. Ҡара салма кейгәнлеге лә риүәйәт ителәлер. Кейеменең аҡ төҫтә булыуын бигерәк ярата, халыҡты ла аҡ төҫтәге кейем кейеүгә ҡыҙыҡтыра, үлектәрҙе аҡ кейемдә кәфен ҡылырға ҡуша ине.\nҠып-ҡыҙыл төҫтәгене һөймәй үә кеймәй ине. Кейемдең киңлеген, тарлығын иғтибарға алмай, тегеүсеһен дә тикшермәй ине.\nРум хөкүмәтендә тегелгән тар еңле жөббә кейеүе үә Рум башлыҡтары тарафынан бүләк ҡылынған ебәк менән әҙепләнгән тун кейеүе риүәйәт ителәлер. Ситек тә, башмаҡ та кейә, фәҡәт ситекте күберәк сәфәрҙәрҙә кейә ине. Ҡашына «Мөхәммәд рәсүлуллаһ» тип яҙылған көмөш йөҙөгө бар ине.\nАшау-эсеүҙә бер ҙә ентекләп тормай, ни тура килһә, шуны ашай ине. Барҙы кире ҡайтармай, юҡты таптырмай, мәжлестә тәҡдим ителгән ашты яратһа ашай, яратмаһа, ашамай, фәҡәт уны яманламай, ғәйепләмәй. Башҡаларға, тәбиғәтегеҙгә килешһә, ашағыҙ, миңә ҡарамағыҙ, ти ине. Бешкән ҡабаҡты бик яратып ашай, хәлүә, бал, һөттө лә бик ярата ине. Күберәк ризығы һыу менән хөрмә була ине. Икешәр-өсәр ай өйөндә ут янмаған ваҡыттар булып, шул һыу, хөрмә, һөт менән ҡәнәғәтләнә ине. Ашты туйырлыҡ дәрәжәлә ашамай торғайны. Ашты күберәк ерҙә, йәғни өҫтәлһеҙ ашай ине.\nЙоҡоһо аҙ булып, күберәк кистең өстән бер өлөшөн йоҡлай ине. Түшәк үә мендәре тиренән булып, эсе хөрмә муйсалаһы менән тултырылған ине. Икегә бөкләп йәйеп ята торған бер балаҫы бар ине. Бер көн шуны дүрткә бөкләп йәйгәйнеләр. Иртәгеһен: «Бынан һуң улай дүрткә бөкләмәгеҙ, мине ғибәҙәттән ҡалдырҙы», — тип, әүәлгесә икегә генә бөкләргә ҡушыуы риүәйәт ителә. Күп ваҡыт түшәк үә мендәрҙәрҙе лә тикшереп тормай, ҡамыш балаҫҡа, хатта ҡоро ергә лә ята торғайны.\nМәжлес, кешеләр менән аралашыуы\nМәжлестә ғәйәт хуш, кешегә йөҙө асыҡ, һүҙе тәмле ине. Мәжлесендә юҡ-бар һүҙҙәр һөйләнмәй, килешһеҙ эштәр эшләнмәй, уның алдында ҡысҡырышыу йәки низағлашыуҙар булмай, килешһеҙ ҡысҡырып көлөнмәй, йылмайыу ғына була ине.\nУл һөйләгәндә башҡалар һүҙ ҡушмай, баштарын түбән һалып тыңлап ултыралар ине. Һүҙе ғәйәт асыҡ үә һалмаҡ булып, һүҙҙәрҙе һанап барыу мөмкин була ине. Кешеләр менән аралашыуы ғәйәт гүзәл, кешене ялыҡтырмай, өркөтмәй, үҙенә йәлеп ҡыла ине. Кешенең һүҙен бүлмәй, ултырҙашы үҙе тороп китмәйсә, тормай, күрешкән кеше ҡулын алмай тороп, ҡулын алмай ине. Юҡ-бар һүҙ һөйләмәй, маҡтанмай, ғәйбәт һөйләмәй, һис нәрҫәне яманламай, көлкө нәрҫәләрҙән көлә, фәҡәт ҡысҡырып көлмәй ине. Донъя һүҙе сыҡҡанда халыҡ менән донъя һүҙе һөйләй, ахирәт һүҙе сыҡҡанда ахирәт һүҙе һөйләй ине. Биргән бүләкте аҙ булһа ла, кире ҡайтармайса, ала ине. Сәхәбәләр менән гел аралаша, уйын-көлкө һөйләй, уларҙың балаларын уйната, итәгенә алып ултырта, һөйә ине. Ауырыуҙарҙың хәлен белергә бара, үҙенә яҡын торған кешеләр булһа, икенсе милләттән булһа ла, кереп уның хәлдәрен белеп сыға ине. Мәҙинәлә үҙенә яҡын торған бер йәһүди егетенең хәлен белергә кереүе Бохари хәҙисендә әйтелмештер.\nКешегә үҙе башлап сәләм бирергә тырыша, башлап ҡул һуҙа ине. Килгән ҡунаҡты хөрмәт итә, күп ваҡыт уға кейемен йәйә, үҙе ултыра торған балаҫ үә мендәрен уға тәҡдим итә ине. Биреүҙе ғәйәт ярата, халыҡты бирергә ҡыҙыҡтыра ине. «Биреүсе ҡул алыусы ҡулдан хәйерлерәк», — тип әйтә ине. Саҙаҡа биреүҙе бик һөйә, һораған кешене буш ҡайтармай, үҙенә ҡалмаһа ла бирә, үҙе мохтаж нәрҫәне берәү килеп һораһа ла, бирмәй ҡалмай ине. Мохтаждарҙың хәжәттәре өсөн булышыуҙы иң мөҡәддәс бер эш һанай ине, үҙе үтәй алмаһа, сәхәбәләрҙән үтенә, уларҙы ҡыҙыҡтыра ине. Саҙаҡаны ҡабул итмәй, бүләкте ҡабул итә һәм артығы менән ҡайтара ине. Башҡа милләттән булған кешеләрҙең, хатта мөшриҡтәрҙең дә бүләктәрен ҡабул итә, уларға бүләк бирә ине. Ләкин улар менән һуғыш ҡылыусы мөшриҡтең бүләген ҡабул итмәй торғайны. Нәжәшигә бүләк ебәргәнлеген һөйләйҙәр. Худайбиә тыныслығы ваҡытында Әбү Суфьян тарафынан бирелгән бүләкте ҡабул итеүе риүәйәт ителәлер.\nШәфҡәт үә мәрхәмәте\nРәсүлуллаһ бик шәфҡәтле үә мәрхәмәтле булып, халыҡҡа гел яҡшылыҡ теләй, хәжәттәрен үтәргә саралар эҙләй, уларҙың хәлдәрен үҙе тикшереп йөрөй ине. Халыҡҡа еңеллек ҡылырға тырыша, шуның өсөн дә халыҡ ялҡмаһын өсөн, вәғәз-нәсихәтте бик йыш ҡылмай, һирәгәйтә төшә ине. Намаҙҙа сабыйҙарҙың илауҙарын ишетһә, әсәләренең борсолоуҙарынан ҡурҡып, намаҙҙы ҡыҫҡарта төшә ине. Сәхәбәләрҙән берәүҙең имам булып торғанда намаҙҙы бик оҙаҡ уҡығаны өсөн, халыҡты өркөтәһегеҙ тип орошҡанлығы Бохари хәҙисендә әйтеләлер. Сәхәбәләргә юҡ-бар нәрҫәләрҙе күп һорамаҫҡа, бик төпсөнмәҫкә ҡуша һәм: «Ауырлыҡ ҡылмағыҙ, Аллаһ һеҙгә ауырлыҡ ҡылыр, һеҙҙән элекке ҡәүемдәр пәйғәмбәрҙәренән төрлө нәрҫәләр һорап, өҫтәренә ауыр йөктәр йөкләнеләр, һеҙ ҙә шулар кеүек булмағыҙ», — ти ине.\nРәсүлуллаһтың халыҡҡа ҡарата шәфҡәт үә мәрхәмәтен оҙайтаһы юҡ. Ҡөрьән Кәримдең:\n«И кешеләр, тәхҡиҡ, һеҙгә уҙ арағыҙҙан пәйғәмбәр килде, һеҙҙең гонаһ эшләүегеҙ уға ауырҙыр, ул һеҙҙең иманға килеүегеҙ өсөн бик тырышыусы, мөьминдәргә шәфҡәтле үә рәхимлелер» кеүек сүрәләре быға кифаялыр (Тәүбә сүрәһе, 128-се аят).\nРәсүлуллаһ донъяға күҙ һалмай, донъя малына бирелмәй, ҡулына мал төшһә, уны тарата, үҙенә үә ғаиләһенә бик аҙ нәрҫә генә алып ҡала ине. Донъя малына ни дәрәжәлә ҡыҙыҡмауын белергә үҙенең вафатынан һуң бер ҡасыры үә ҡоралдарынан башҡа һис бер нәмә ҡалмағанлығын, тимер кейеме бер йәһүдиҙә закладта ҡалғанлығын иҫкә төшөрөү ҙә етәлер. Ә бит уға тейешле булып тейгән ғәнимәт малдар үә бүләктәр менән генә яҡшы, киң тормош күреп йәшәргә, үҙенән һуң байтаҡ мал ҡалдырып китергә мөмкин ине. Фәҡәт ул донъя малына бирелмәне, байлыҡ йыйманы, килгәнен гел таратып торҙо, байырға мөмкин булғанда ла, ул уға ҡыҙыҡманы. Ғәйшә әйтәлер: Рәсүлуллаһ өс көн рәттән икмәккә туйманы, үҙенән һуң алтын, көмөш, ҡуй, дөйә булһын, бер нәмә ҡалдырманы, ул вафат иткәндә минең өйөмдә ярым саг арпанан башҡа нәрҫә юҡ ине». Ята торған мендәр үә түшәктәренең хөрмә мунсалаһы тултырылған тире булыуы ла, әлбиттә, шул донъя байлығына бирелмәгәнлектәндер.\nҒәйшә: «Рәсүлуллаһ туярлыҡ ашамай торғайны, булмағанлыҡтан һис кемгә зарланмай ине, аслыҡтан төн буйына борсолоп сыҡҡан ваҡыттары була, шуның менән бергә көндөҙөн ураҙа тота ине, рәсүлуллаһтың был хәлен күреп, йәлләп илай торғайным һәм ник ул ҡәҙәр үҙеңде ғазаплайһың, туйғансы ашай торған нәрҫә тотһаң булмаҫмы, ти торғайным. Быға ҡаршы ул: «И Ғәйшә, донъяның миңә ни кәрәге бар, минең пәйғәмбәр ҡәрҙәштәрем бынан артығыраҡҡа ла сабыр иттеләр, шул сәбәпле Аллаһуҙың хөрмәт үә ихтирамына лайыҡ булдылар, мин әгәр донъяла иркенлеккә бирелһәм, дәрәжәм уларҙан кәм булыр тип ҡурҡам, хәлбуки миңә уларға ирешеүҙән үә улар менән бергә булыуҙан да һөйөклө нәрҫә юҡ», — ти ине.\nХәжжәтүл Вәдәғтә йөҙ дөйә ҡорбанлыҡ ҡылғаны хәлдә, аяҡ кейеме туҙып бөткән, алама булыуы уның донъя малына ҡыҙыҡмауын күрһәтәлер. Рәсүлуллаһтың ҡатындары, үҙ тормоштарынан разый булмайса, бер ваҡыт унан иркенерәк, мулыраҡ тормош даулағандар, башҡа башлыҡ ҡатындары кеүек мул торорға, кейем-һалымда ла уларҙан ҡалышмаҫҡа теләгәйнеләр. Быға ҡаршы рәсүлуллаһ уларға бер ай яҡынлыҡ ҡылманы, әгәр иҫке тормоштарына разый булмаһалар, уларҙы талаҡ итәсәген белдерҙе үә ихтыярҙарына һалды. Был эштәр, әлбиттә, рәсүлуллаһтың донъя малына бирелмәгәнлегенән килә ине. Юҡһа уның уларҙы бик мул тоторға ҡөҙрәте бар ине. Ләкин ул улай киң үә рәхәт тормошҡа бирелмәй, ҡатындарын да улай аҫырамай ине.\nШуның менән бергә халыҡты эшкә ҡыҙыҡтыра, хәләл көс менән мал табырға димләй, ялҡаулыҡтан ҡаты һүрәттә тыя, ялҡаулыҡтың насар нәтижәләрен, фәҡирлектең төрлө бәләләргә сәбәп булыуын һөйләй, шуның менән бергә өммәтенең ғәзиз үә ҡеүәтле бер милләт булыуын теләй ине.\nКүп ваҡыт саҙаҡа бирмәксе булған кешеләрҙең ғаиләләрен ҡарарлыҡ аҡсалары барлыҡ-юҡлығын тикшерә, элек үҙ ғаиләләренең ихтыяждарын үтәргә, унан һуң башҡаларға саҙаҡа бирергә ҡуша ине. Бөтә малдарын саҙаҡа ҡылырға булған кешеләргә барыһын да биреп бөтөрмәҫкә ҡуша, бөтөн малдарын васыят итәргә тырышыусыларға: «Юҡ, улай барыһын да васыят итмә, өстән берен васыят итһәң, етер, ул да бик күп. Үҙеңдән һуң балаларың кешенән һоранып йөрөрлөк хәлдә ҡалмаһын!» — ти ине. Ҡыҫҡаһы, рәсүлуллаһтың киң үә рәхәт тормайса, ҡыҫыңҡы тормошто ихтыяр итеүе юҡлыҡтан түгел, бәлки башҡа фәҡир үә меҫкендәргә ярҙам итеү өсөн һәм дә донъяға артыҡ күҙ һалмағанлығы өсөн ине. Ул үҙ өммәтенең бай булып, башҡаларға яҡшылыҡ ҡылыуҙарын, һораныуға ихтыяждары төшмәүен ярата, бирә торған ҡул ала торған ҡулдан хәйерлерәк тип, бирергә үә биреү өсөн мал табырға ҡыҙыҡтыра ине.\nРәсүлуллаһта әхләҡтең бөтөн яҡшы сифаттары ла бар ине. Быға Ҡөрьәндә Ҡәләм сүрәһендә, 4 аятта шәһәҙәт биреләлер:\n«Әлбиттә, һин олуғ холҡтар өҫтөндәһең». Ул үҙе халыҡты һәр ваҡыт яҡшы әхләҡҡә ҡыҙыҡтыра үә: «Мөкәммәл ҡылыу өсөн ебәрелдем», — ти ине. Ул йомшаҡ күңелле, сабыр, ғәфү итеүсе, тыйнаҡ, йомарт, ғәҙел, һүҙендә һәм ғәһедтә тороусы, шәфҡәтле, батыр, шул сифаттарҙың иң юғары дәрәжәһендә ине. Ул Мәккәлә пәйғәмбәр булғандан һуң Ҡөрәйш ғәрәптәренән ни ҡәҙәр йәбер үә золом күргәне хәлдә бер ҙә сабырһыҙланманы, рухы төшмәне.\nҠөрьәндә был турала «Әхҡаф» сүрәһендә, 35-се аятта:\n«И Мөхәммәд ғәләйһи үә сәлләм, ҡәүемеңдең ҡаршылыҡ күрһәтеүҙәренә сабыр ит, сыҙамлы бул, пәйғәмбәрҙәрҙең ҡаты сыҙамлылары сыҙаған кеүек, үә уларға ғазапты ашыҡтырып һорама!»\n«Һуд» сүрәһе, 49-сы аят:\n«Һин кафырҙарҙың йәберләүҙәренә һәм ялғансы тийеүҙәренә сабыр ит, сыҙа, бит эштең ахырындағы уңыш үә шатлыҡ гонаһтан һаҡланыусы тәҡүә кешеләргә».\nСәхәбәләр әллә нисә мәртәбә мөшриктәргә бәддоға ҡылырға үтенһәләр ҙә, бәддоға ҡылманы, киреһенсә, хәйердоға ҡылды. Ухуд һуғышында сәхәбәләр мөшриҡтәргә бәддоға ҡылыуын үтенһәләр ҙә, ул: «И Раббым, ҡәүемемә мәғрифәт ҡыл, сөнки улар белмәйҙәр», — тип доға ҡылды. Таифҡа барышында дошмандарға бәддоға ҡылырға үтенгәндә, ул: «И Раббым, сәҡыф халҡын тура юлға күндер, миңә уларҙы мосолман итеп ебәр», — тип доға ҡылды.\nУл үҙенә ҡағылышлы эштәрҙә асла үс алмай, даим ғәфү итә, фәҡәт Аллаһ өсөн генә үс ала ине. Шуның өсөн дә кеше танымай, яҡшылыҡтың ҡәҙерен белмәй торған, пәйғәмбәрлек дәрәжәһен ҡәҙерләмәй торған ҡаты бәғерле сәхрә ғәрәптәре рәсүлуллаһты урынлы-урынһыҙға борсойҙар, ҡайһы бер ваҡытта унан берәр нәрҫә һорап, бирмәһә, уға бәйләнәләр, кейемдәренән тартҡылайҙар, ғәнимәт малын бүлгәндә: «Ғәҙеллек ҡылманың, ғәҙеллек ҡыл!» кеүек килешһеҙ, мәғәнәһеҙ һүҙҙәр әйтәләр, фәҡәт рәсүлуллаһ быны ла күтәрә ине. Янындағы сәхәбәләр бындай кешеләрҙе язаларға кәңәш бирһәләр ҙә, ул һаман ғәфү ҡыла ине. Фәтх Мәккә көнөндә үҙенә ҡылмаған ҡәбәхәтлекте ҡалдырмаған Ҡөрәйш ғәрәптәренә ни эшләһә, шуға ҡадир булғаны хәлдә, асла уларҙан үс алыу юлына баҫманы.\nҒәйшә: «Рәсүлуллаһ кешенән күргән йәбер үә золомдо икенсе кешегә шикәйәт итмәне, кешенән үс алыу өсөн башҡаларҙан ярҙам һораманы, һуғыштарҙан башҡа ваҡыттарҙа ҡул күтәреп һуҡманы, ҡатындарына булһын, хеҙмәтселәренә булһын, ҡул тейҙермәне», — тиҙер.\nҠөрьәндә «Ғимран» сүрәһендә, 159-сы аятта:\n«И Мөхәммәд ғәләйһиссәләм, Аллаһуҙың рәхмәте менән өммәтеңә шәфҡәтле булдың, әгәр ҡаты күңелле булһаң, әлбиттә, һинең тирәңдән ҡасырҙар ине. Сәхәбәләрҙең хата эштәрен ғәфү ит һәм улар өсөн Аллаһуҙан ярлыҡауҙы һора һәм дә, ҙур эш булғанда, улар менән кәңәш ит!»\nБер ваҡыт рәсүлуллаһтан аласағы бар бер кемсә уға ҡаты бәрелгәс, сәхәбәләрҙән бәғзеләре шул кешене яза ҡылмаҡсы булғайнылар. Шул ваҡыт уларға: «Ҡуйығыҙ, бурысын алаһы кешенең һөйләргә хаҡы бар», — тине. Шундай уҡ бер ваҡиғала Ғүмәр бурысын талап итергә килгән кешене үлтерергә уйлағайны. Шул ваҡыт рәсүлуллаһ Ғүмәргә: «Һин миңә бурысымды түләргә, уға иһә сабыр итергә ҡушырға тейеш инең», — тине. Бер ваҡыт уға көтөп торорға риза булып бер нәрҫә һатҡан йәһүди ваҡыт етмәҫ борон аҡсаһын һорарға килгәйне. Рәсүлуллаһ уға: «Әле һөйләшкән ваҡыт еткәне юҡ бит», — тине. Быға ҡаршы йәһүди: «Һеҙ, Ғабдел Мутталиб балалары, түләргә ҡаты кешеләрһегеҙ», — тине. Быны күреп сәхәбәләр йәһүдиҙе үлтерергә теләгәндәрендә рәсүлуллаһ уларҙы тыйҙы һәм йәһүдигә тағын да йомошағыраҡ мөғәмәлә күрһәтте. Быны күреп йәһүдиҙең: «Һиндә пәйғәмбәр ғәләмәттәренең бөтөнөһөн күргән инем. Бары сабырлығыңды һынап ҡараһым килгәйне», — тип, Исламиәткә кереүе билдәлелер.\nТүбәнселеге хаҡында һөйләп тораһы ла юҡ. Унда асла тәкәбберлек тигән нәрҫә юҡ, ул шул ҡәҙәр түбәнселекле, ябай ине. Фәҡир-фуҡара менән бергә ултыра, меҫкендәрҙең барып хәлен белә, ҡол кеше саҡырһа ла бара, саҡырыуҙы кире ҡаҡмай ине. Ҡарсыҡтар менән уларҙың хәжәттәре тураһында әллә ни ҡәҙәр һөйләшеп тора ине. Мәжлестә ниндәй урын тура килһә, шунда ултыра, халыҡты урындарынан ҡуҙғатмай, сәхәбәләр янына килгәс, уны ҡаршылап тормаҫҡа ҡуша ине. Дөйә үә ишәктәргә атлана, артына кешеләр ҙә атландыра, һуғыштарҙа атланырға ат үә дөйәләр етмәгән саҡта башҡа кешеләр кеүек үк, сиратлап атланып бара ине. Бер ваҡыт сәхәбәләрҙән бер нисә кеше рәсүлуллаһ яндарынан үткәндә, улар уны ҙурлап аяғүрә торҙолар. Быға кәйефе китте: «Һеҙ улай бер-берегеҙҙе ҙурлар өсөн тормағыҙ. Мин һеҙҙең кеүек бер ҡол бит, һеҙҙең кеүек ашайым, эсәм, торам, ултырам», — тине. Ул сәхәбәләренә: «Мине башҡа ҡәүемдәр пәйғәмбәрҙәрен күтәргән шикелле күтәрмәгеҙ, мине Ғабдел- лаһ үә рәсүлуллаһ тип әйтегеҙ», — ти ине.\nӘбү һөрәйрә әйтәлер: «Бер ваҡыт рәсүлуллаһ менән баҙарға сығып уға кейемлек ала инек. Рәсүлуллаһ алған әйбергә аҡсаны бер миҡдар артығыраҡ бирҙе, һатыусы шатлығынан рәсүлуллаһтың ҡулын үбә башланы. Быны күреп, рәсүлуллаһ ҡулын ҡаты итеп тартып алды ла: «Нигә улай минең ҡулымды үбәһең? Был бит мәжүсиҙәр эше. Улар падишаһтарының ҡулын шулай үбәләр. Мин падишаһ түгелмен, һеҙҙең кеүек үк бер кешемен», — тине. Алған кейемен күтәрмәксе булғайным, бирмәне: «Кеше үҙ нәрҫәһен үҙе күтәреүе яҡшы», — тине.\nӘмерен үтәргә әҙер булған хеҙмәтсе үә ҡолдары була тороп, күп ваҡыт ғаиләһенә булышлыҡ итә, иҙән һеперә, хайуандарына ашарға һала, хайуандарын һауыша, үҙ кейемдәрен үҙе ямай, һынған, емерелгән нәрҫәләрҙе төҙәтә ине. Ҡунаҡты хуш ҡаршы ала, уларға асыҡ йөҙ күрһәтә, уларға үҙе хеҙмәт итә, ҡыҫтап ашата ине. Бер ваҡыт ҡунаҡтарға үҙе хеҙмәт итә башлағас, сәхәбәләренән бәғзеләре: «И рәсүлуллаһ, һин ултыр, беҙ үҙебеҙ хеҙмәт итербеҙ!» — тимештәр ине. Быға ҡаршы рәсүлуллаһ: «Улар минең сәхәбәләремә хөрмәт күрһәткәндәр, уларға хеҙмәт иткәйнеләр. Шуның өсөн уларға үҙем хеҙмәт итәһем килә», — тине. Йүгереш, көрәш уйындарына ҡатнаша ине. Үҙе лә көрәшә үә йүгерә ине. Ат үә дөйә уҙышыуҙарына ҡатнаша, үҙе лә дөйәһен йүгерешеүгә ебәрә ине. Фәтх Мәккә көндө Мәккәгә кергәндә түбәнселек менән тәкәбберләнмәйсә керҙе.\nЙомартлығының сиге юҡ ине. Пәйғәмбәр булмаҫ борон уҡ Хәҙисәнең уға: «Һин рәхимлеһең, һәләкәткә төшкән кешеләргә, ас үә мохтаждарға ярҙам итәһең», тийеүе быны асыҡ күрһәтәлер.\nУл, ҡулында мал булһа, асла уйлап тормайса бирә ине. Әгәр мохтаж кешенең ихтыяжын үтәү мөмкин булмаһа, яҡшы, үә мөләйем һүҙҙәр менән ҡайтара, йәки ҡулына мал кергәс, бирергә вәғәҙә ҡыла ине. Үлгән ваҡытында һис бер нәрҫә ҡалдырмауы, тимер кейеме йәһүдиҙә закладта ҡалыуы, әлбиттә, шул йомартлыҡ нәтижәһе ине. Бер ваҡыт уға туҡһан мең дирһәм мал килгәйне. Шуны бер балаҫҡа һалып, бер мәжлестә өләшеп бөтөрҙө. Шул ваҡыт бер кеше килеп унан мал һораны. Рәсүлуллаһ уға: «Хәҙер миндә бер нәрҫә лә ҡалманы. Һин минең өҫтәмә бурысҡа кер, ҡулыма мал төшкәс, шул кешегә түләрмен», — тине. Быны күреп Ғүмәр: «И рәсүлуллаһ, нигә ул ҡәҙәр үҙеңә ауырлыҡ йөкләйһең? Аллаһ һиңә көсөң етмәгән нәрҫә менән бойорманы бит», — тине. Рәсүлуллаһ Ғүмәрҙең ошбу һүҙҙәрен яратманы. Шул ваҡыт бер ансари: «И рәсүлуллаһ, мал биреүеңдә дауам ит, ҡурҡма, Аллаһ һине ас ҡалдырмаҫ!» — тине. Был һүҙҙәргә рәсүлуллаһ ғәйәт шатланып, йөҙө асылып китте, һәм: «Мин шундай эштәр менән әмер ителгән», тине.\nРәсүлуллаһтың батырлығы шул дәрәжәлә ине ки, иң мөшкөл ваҡыттарҙа баһадирлыҡ менән шөһрәт ҡаҙанған кешеләр ҡасҡан саҡта ул ҡасмай, асла урынын ташламай ине. Ухуд үә һәүәзин һуғыштарында рәсүлуллаһтың ҡасмауы, ныҡ тороуы быға иң ҙур дәлилдер. Ибн Ғүмәр әйтәлер: «Рәсүлуллаһтан батыр, йомарт, ҡәнәғәт булған кеше күрмәнем». Ғәли әйтәлер: «Беҙ, эшебеҙ ауырлаша башлаһа, рәсүлуллаһтан ярҙам һорарға булғанда, ул дошманға иң яҡын торған кеше була торғайны».\nБер төн Мәҙинә халҡы ҡурҡыныслы тауыш ишетеп, дошман һөжүм итә тип ҡурҡыштылар. Ҡайсан инде халыҡ ҡоралланып тауышҡа ҡаршы бара башлағас, рәсүлуллаһ инде мәсьәләнең ниҙән ғибәрәт булғанын аңлап ҡайтып килә ине. Был, әлбиттә, йөрәкле, батыр кешеләргә хас була торған эш- тер.\nРәсүлуллаһ, әлбиттә, Аллаһуға һәр кемдән артыҡ тәүәккәл итә ине. Ҡөрьән Кәримдә уға һәр ваҡыт тәүәккәл итергә әмер бирелә, ул да Аллаһуҙың ярҙамына таянып, эшендә дауам итә, аҙ ғәскәр менән күп мөшриҡ ғәскәрен еңә ине. Фәҡәт рәсүлуллаһ эште тәүәккәлләп кенә, уйламайса, иҫәпләмәйсә генә эшләмәй ине. Ул эшләнәсәк эшкә алдан әҙерләнә, сәбәптәрен ҡыла, һуңынан Аллаһуҙан ярҙам һорай ине. Рәсүлуллаһтың Ухуд үә Хунаин һуғыштарында икешәр ҡат тимер кейем кейеүе шуны күрһәтәлер. Шуның өсөн дә ул мөмкин булғанда табиб саҡырта, сәхәбәләренә лә дауаланырға ҡуша торғайны.\nРәсүлуллаһтың яҡшы сифаттарына һәм һәр эштә ғәҙеллек менән эш итеүенә ҡарап, кешеләр уның Аллаһ тарафынан рәсүл итеп ебәрелеүенә ышанып иманға киләләр ине.\nЭта запись написана автором Назир Сабитов, 25.11.2017 в 20:40, и размещена в категории тарих, риүәйәттәр, легендалар. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


12 июля 2017 — 16:01 ГТРК «Башкортостан»\nВаршавала бер-нисә мең кеше хөкүмәткә ҡаршы митингҡа сыҡҡан. Улар демонстранттарҙың хоҡуҡтарын ихтирам итергә, конституцияны үтәргә саҡырған. Митингта ҡатнашыусылар фекеренсә, Польшала хөкүмәт тарафынан ҡанунда йыш боҙола.\nВезувийҙы ҡуйы төтөн ҡаплаған. Вулкан атылыуҙан түгел, урман янғындарынан. Тау һыртындағы ауылдарҙа йәшәүселәр, туристар эвакуацияланған. Ҡоролоҡ шарттарында ут менән һаҡһыҙ эш итеү ошондай ҙур фажиғәгә алып килә, әммә ут төртөү осраҡтары ла бар, тип хәбәр итә Италия полицияһы.\nҠытайҙың көньяғында һыу баҫыу сәбәпле һәләк булыусылар бар. Янғын һүндереүселәр көслө ағымдан ике кешене ҡотҡарған. Улар янғын һүндереүсе машиналағы кран ярҙамында имен урынға күсерелгән.\nВашингтонда 105,5 йышлығында Юлдаш радиоһы тапшырыуҙары эфирға сыға башланы. Хәҙер инде Америка ватандаштары донъялағы, Рәсәйҙәге, шул уҡ Ҡушма Штаттарҙағы хәлгә ҡарата башҡа төрлө фекерҙе лә ишетә ала.


16 октября 2015 — 15:38\nИталияла ҡойма ямғырҙар сәбәпле 5 кеше һәләк булған. Йылғалар ташып ярҙарынан сыҡҡан. Айырым урндарҙа йорттар һыу аҫтында ҡалған.\nИрандың ислам революцияһы һаҡсылар корпусы ер аҫтында 500 метр тәрәнлектә һаҡланған ракеталарын күрһәткән. Белгестәр раҫлауынса, видеола ике төр ракета күрергә мөмкин. Был базаның ҡайҙа урынлашҡаны билдәле түгел.\nКосово парламентында оппозиция залға күҙ йәше сығарыусы баллон ташлап тағыла ултырышты туҡтатмаҡсы булған. Ошондай юл менән оппозиция Сербия менән килешеүгә ҡаршы булыуын күрһәткән.


Зилиә өсөн тауыш бирәйек!\n15 Декабрь 2019, 11:07\nЛағыр һылыуы Зилиә Вәлиева“Йәшлек гүзәле – 2019” конкурсында ҡатнаша. “Йәшлек” гәзитенең рәсми төркөмөндә https://vk.com/wall-24213300_2474 тауыш биреү башланды. Әлегә Зилиә бер аҙ ғына ҡалыша. Әйҙәгеҙ, яҡташыбыҙ өсөн тауыш бирәйек! “1999 йылдың 1 ноябрендә Салауат районының йәмле Әй йылғаһы буйында урынлашҡан Лағыр ауылында ғаиләлә өсөнсө бала булып донъяға ауаз һалғанмын. Лағыр урта мәктәбен уңышлы тамамлап, әлеге ваҡытта Башҡорт дәүләт университеты Бөрө филиалының филология һәм мәҙәниәт-ара коммуникациялар факультетының рус-башҡорт бүлегендә белем алам. Мин – ҡыҙ бала. Мөғжизәгә ышанам. Ошо сифатым холҡома ла үҙ тамғаһын һала: донъяға яратып бағам. Йыр-моңға һөйөү, күңелем хистәрен бейеүгә һалыу – торошом, булмышым. Халҡыма һәм уның моңона ғашиҡмын. Әлеге мәлде ғүмеремдең иң бәхетле мәле тип иҫәпләйем. Киләсәгем – яҡты, хыялдарым матур минең. Кешеләргә кәрәк булыу – төп маҡсатым,» - тип яҙа уның турала “Йәшлек” гәзите.\nЛағыр һылыуы Зилиә Вәлиева“Йәшлек гүзәле – 2019” конкурсында ҡатнаша. “Йәшлек” гәзитенең рәсми төркөмөндә https://vk.com/wall-24213300_2474 тауыш биреү башланды. Әлегә Зилиә бер аҙ ғына ҡалыша. Әйҙәгеҙ, яҡташыбыҙ өсөн тауыш бирәйек!\n“1999 йылдың 1 ноябрендә Салауат районының йәмле Әй йылғаһы буйында урынлашҡан Лағыр ауылында ғаиләлә өсөнсө бала булып донъяға ауаз һалғанмын.\nЛағыр урта мәктәбен уңышлы тамамлап, әлеге ваҡытта Башҡорт дәүләт университеты Бөрө филиалының филология һәм мәҙәниәт-ара коммуникациялар факультетының рус-башҡорт бүлегендә белем алам.\nМин – ҡыҙ бала. Мөғжизәгә ышанам. Ошо сифатым холҡома ла үҙ тамғаһын һала: донъяға яратып бағам. Йыр-моңға һөйөү, күңелем хистәрен бейеүгә һалыу – торошом, булмышым. Халҡыма һәм уның моңона ғашиҡмын. Әлеге мәлде ғүмеремдең иң бәхетле мәле тип иҫәпләйем. Киләсәгем – яҡты, хыялдарым матур минең. Кешеләргә кәрәк булыу – төп маҡсатым,» - тип яҙа уның турала “Йәшлек” гәзите.


Киләһе йыл Өфөлә үтәсәк ШОС һәм БРИКС саммиттарына әҙерлек сиктәрендә ойоштороусылар ирекмәндәр ҡабул итә башланы. Волонтер кәмендә 18 йәштә булырға, һәм сит телдәрҙе белергә тейеш. Саммитта ҡатнашыусы илдәр телен белеүселәргә өҫтөнлөк бирелә тип иғлан ителде бөгөн матбуғат конференцияһында.\nКиләһе йәйгә тиклем биш йөҙ ирекмән әҙерләнергә тейеш. Улар ҡунаҡтар һәм ҡатнашыусыларҙы ҡаршы алыу, урынлаштырыу, ҡала менән таныштырыуҙы ойошторорға тейеш. Бының өсөн башта әҙерлек курстары үткәрелә. Был йәһәттән интернет аша һәм белем биреү усағында уҡыуҙар уҙғарыу ҡаралған. Буласаҡ саммиттарҙа ирекмән булырға теләүселәр «волонтер2015.рф» сайтында анкета тултыра ала. Һорауҙарҙы шулай уҡ 2 66-01-50 телефоны буйынса ла бирергә мөмкин. Шуны әйтергә кәрәк, эш өсөн түләү ҡаралмаған.\nРуслан Мирсаяпов, «Өфө-2015» офис-төркөмө директоры: «Ирекмәндәр әҙерлек курстарының һәр этабынан һуң тест тапшырасаҡ. Был ысул менән уларҙың белем кимәлен асыҡларға, лидерҙарҙы билдәләргә теләйбеҙ. Саммитта эшләү, илде күрһәтеү бик яуаплы бурыс».


Сәләмәт булһын кескәйҙәр | ГТРК «Башкортостан» — Новости Уфы и РБ\nСәләмәт булһын кескәйҙәр\n10 августа 2018 — 16:39 ГТРК «Башкортостан»\nРеспублика кардиология үҙәгендә “Башҡортостан сабыйҙарына-сәләмәт йөрәктәр” проекты сиктәрендә Өфө табиптары менән берлектә Мәскәү һәм Томск ҡалаһы кардиохирургтары биш йәшлек балаға ҡатмарлы операция эшләне. Тыумыштан йөрәк кәмселеге менән ауырыған сабыйға яңы махсус протез-кондуит ҡуйылды. Республика кардиология үҙәгендә “Башҡортостан сабыйҙарына-сәләмәт йөрәктәр” проекты сиктәрендә быйыл кардиохирургтар 4-се операция эшләй. Операция өҫтәлендәге Кирилл тыумыштан йөрәк кәмселеге менән яфалана. Табиптар билдәләүенсә, баланың организмында үпкәгә ҡан ебәреүсе тамыр етешмәй. Сабыйҙың әсәһе Елена Козлова һөйләүенсә, йөклөлөк яҡшы үтә, шуға ла баланың йөрәк сире менән тыуыуын улар күҙ алдына ла килтермәгән.Һөҙөмтәлә, балаға табиптар махсус протез – кондуит ҡуя. Әммә, билдәле булыуынса, сабый үҫә килә, протез бәләкәйә. Йөрәк тибеше яҡшы булһын өсөн, хирургтарға ҡуйылған протезды алыштырырға тура килә. Баланың йөрәгенә операцияны ни тиклем иртәрәк эшләһәләр, шул тиклем уңышлыраҡ була, тип һанай кардиохирургтар. Был сабыйға ни бары биш йәш. Иң тәүге операцияны ул донъяға килгәс тә кисерә.Кириллға хәҙер хирургтар иҫке кондуитты алып, яңыһын ҡуясаҡ. Яңы протез, табиптәр билдәләүенсә, яҡынса ете йыл хеҙмәт итәсәк. Ә үҫмер саҡта иһә, кондуитты алыштырыу талап ителмәй. Өфө кардиохирургтары менән берлектә Мәскәү һәм Томск ҡалаһы белгестәре лә ҡатмарлы операция үткәрҙе. “Башҡортостан сабыйҙарына-сәләмәт йөрәктәр” проекты сиктәрендә улар баш ҡалала өсөнсө тапҡыр ҡатнаша һәм аҙна дауамында йөрәк сире менән яфаланыусы сабыйҙарға операция эшләйәсәк.Кескәй йөрәктәргә операция эшләү ҙур яуаплылыҡ һәм иғтибарлылыҡ талап итә. Башҡа ҡала белгестәре менән тәжрибә уртаҡлашыу – ҙур һөҙөмтә бирә. Йөрәк кәмселеге ауырыуын бала тыуыр алдынан уҡ билдәләү -кардиохирургия өлкәһенең төп маҡсаты булып тора. Әле иһә яһалма ҡан әйләнеше буйынса операциялар эшләүҙә Башҡортостан бишенсе урынды биләй. Республикала ғына бер йыл эсендә ике меңдән ашыу ошондай уҡ операция эшләнелә.


Көндәр ҡапыл һыуытмаясаҡ\n26 Октябрь 2010, 13:33\nЯҡындағы ун көндә Башҡортостанда үҙгәреүсән һауа торошо күҙәтеләсәк. Был турала “Башгидромет” үҙәгенең баш синоптигы Анна Козаева хәбәр итте. Уның һүҙҙәренә ҡарағанда, иртәнсәк томан төшөүе ихтимал.\n— Көҙөн был ҡәҙимге күренеш. Был миҙгелдә томан йышыраҡ төшә, — тине ул. – Кесе йоманан, 28 октябрҙән, һауа торошо үҙгәреүсәнгә әйләнәсәк. Атмосфера баҫымы кәмей, һауа температураһы төшә башлаясаҡ. Ямғыр һәм епшек ҡар яуыуы мөмкин.\nАнна Козаева, яҡын араларҙа көндәрҙең ҡапыл һыуытыуы көтөлмәй, тип һыҙыҡ өҫтөнә алды. Шулай уҡ әлегә ҡар ҙа ятмаясаҡ.


Башҡортостан гәзите » Социаль мәсьәлә » Мөһим мәсьәләләр тикшерелде\nМөһим мәсьәләләр тикшерелде 26.12.2018 // Социаль мәсьәлә\nРеспублика йортонда Башҡортостан Башлығы вазифаһын ваҡытлыса башҡарыусы Радий Хәбиров сираттағы “Сәләмәтлек сәғәте”н үткәрҙе. Унда видеоконференция тәртибендә муниципалитеттар, һаулыҡ һаҡлау учреждениелары етәкселәре ҡатнашты.\nСоциаль селтәрҙә граждандарҙың мөрәжәғәттәре менән эшләү төркөмө етәксеһе Елена Прочаковская әйтеүенсә, 14 – 24 декабрҙә һаулыҡ һаҡлауға ҡағылышлы 168 мөрәжәғәт килгән. Халыҡты, нигеҙҙә, дарыуҙар менән тәьмин итеү, табиптарға ҡытлыҡ, медицина учреждениеларындағы хәл, уларҙың матди-техник йыһазланышы борсой. Шулай уҡ һөт аҙыҡтары кухняһы, санитария авиацияһын үҫтереү, “Ауыл табибы” программаһын тормошҡа ашырыу темаһы ла күтәрелә.\nРадий Хәбиров Башҡортостан Хөкүмәтенә санитария авиацияһы, вертолет майҙансыҡтарын йыһазландырыу, һауа судноларын хеҙмәтләндереү мәсьәләләре менән шөғөлләнергә ҡушты. Муниципалитет башлыҡтарына киләһе йылдың тәүге кварталында һаулыҡ һаҡлау учреждениеларын тәртипкә килтереү бурысы ҡуйылды. Март аҙағында ҡала, район етәкселәре үҙ биләмәһенә табиптарҙы йәлеп итеү буйынса эш һөҙөмтәһенә ҡағылышлы мәғлүмәт бирергә тейеш. Һөт аҙыҡтары кухняһына килгәндә, был тема киләһе “Сәләмәтлек сәғәт”тәренең береһендә тикшереләсәк.\nҺаулыҡ һаҡлау министры вазифаһын башҡарыусы республикала диспансерлау тураһында һөйләне. Нефтекама ҡала дауаханаһының баш табибы Альбина Кузнецова эш биреүселәр менән үҙ-ара эш итеү (шул иҫәптән яман шеште иҫкәртеү) буйынса тәжрибә уртаҡлашты. Радий Хәбиров бындай тәжрибәне бөтә республика буйынса таратыу бурысын ҡуйҙы. Төбәк етәксеһе шулай уҡ ошо мәсьәлә буйынса республика Советының күсмә ултырыштарын үткәрергә тәҡдим итте.\nҺаулыҡ һаҡлау министры урынбаҫары Динара Еникеева “Һаҡсыл поликлиника” алымдары тураһында мәғлүмәт бирҙе.


Башҡорт тамашасыһы бөгөн ниндәй?\nУлар - урта йәштән үткән йәки өлкәнерәк, күберәк эшсе һөнәрҙәре буйынса эшләй, йә иһә эшләгән кеше. Шулай уҡ педагогтар, башлыса башҡорт теле һәм әҙәбиәте уҡытыусылары һәм, әлбиттә, ҡатын-ҡыҙ. Береһенә лә сер түгел, бөгөн концерт-спектаклгә ир-егет бик һирәк йөрөй.\nЯңыраҡ бер ағай:\n- Ни эшләп беҙҙең халыҡ концертҡа йөрөмәй икән? - тип ризаһыҙлыҡ белдерҙе.\n- Кемдең тамашаһы тураһында әйтәһегеҙ һуң? - тим.\nАртисын да әйтә алманы үҙе. Ҡасан һуңғы тапҡыр концертҡа барғанын хәтерләмәүенән дә мәҙәни сараларға йөрөмәүен тойомларға мөмкин ине. Ә һүҙ үҙенә килеп төртөлгәс, артистарҙан, башҡортса үткән тамашаларҙан етешһеҙлек эҙләне.\nЭйе, йәшерене юҡ: был ағайҙың фекерендә дөрөҫлөк бар. Үҙ телебеҙҙә үткән тамашаларға тамашасы йыйыуы бик ауыр. Бер бөгөн генә түгел, был элек-электән килә. Күрше республика йондоҙҙары бер нисә ай алдан һатып бөтһә, билетын ярты хаҡҡа һатҡанда ла артистарыбыҙ залды тултыра алмай. Улай ғына түгел, беҙ бит хатта бушлай концерттарға ла йөрөмәйбеҙ.\nБының сәбәбе, әлбиттә, төрлө яҡлы. Репертуарға ла бәйле, йырсының заманға яраҡлаша белеүе лә ҙур роль уйнай. Залдағылар менән бәйләнеш булдырыу һәләте лә мөһим.\nМиҙгелдең дә әһәмиәте ҙур. Мәҫәлән, көҙөн нисектер күңел үҙенән үҙе концертҡа барырға, “тере тауыш” тыңларға тартыла. Йәйге-көҙгө эштәрҙән арыған тамашасы бер мәҙәни ваҡиғаны ла ҡалдырмаҫҡа тырыша. Шуны яҡшы аңлаған артистар ошо мәлде уңышлы ҡуллана. Бер нисә ай алдан хәстәрләп, сара ваҡытын билдәләп тә ҡуя. Ә яҙын халыҡ ябыҡ бинала тамаша ҡарауҙан тәбиғәткә сығып ял итеүҙе, баҡса эше менән булыуҙы өҫтөнөрәк күрә.\nРеспублика артистарына үҙ-үҙен рекламалау ҙа етмәйҙер, бәлки. Быны беҙ редакция менән бәйле эшмәкәрлек буйынса ла әйтә алабыҙ. Концертҡа бер аҙна йәки өс-дүрт көн ҡалғас, иғлан биреүҙе йәки мәҡәлә әҙерләүҙе үтенеп, килеүселәр бар беҙгә. Ә был эш бер ай алдан башҡарылһа, күпкә отошлораҡ булыр ине, минеңсә. Ни тиһәң дә бөгөн реклама - һатыу двигателе, быны бер нисек тә инҡар итеп булмай.\nЯратҡан артистарыбыҙҙы ишетеү, күреү сығанаҡтары күп булыуы ла уларҙың гастроль сараларына йөрөмәҫкә бер ни тиклем булышлыҡ итәлер. Яңы клип сыҡһа, шунда уҡ сәхнә йондоҙҙары үҙҙәре йәки уларҙың фанаттары социаль селтәргә һала. Уны ҡат-ҡат тыңлау, ҡарау мөмкинлеге киңәйҙе хәҙер. Шуға ла “Нимәгә ул концерт? Интернеттан теләгән йырсыңды, йырыңды табып тыңларға була!” - тигәнде йыш ишетергә була.\nТик шуны ла оноторға ярамай: тап концертта, театрҙа ғына кеше көслө кисерешкә солғана, уйлана, үҙенең ҡылығына сит кеше күҙлегенән сығып баһа бирә, ғәфү үтенә, кисерә. Балаларҙың, йәштәрҙең эмоциональ үҫеше өсөн дә файҙалы. Шуға күрә республикала иғлан ителгән Башҡорт теле йылында туған телдә үткән тамашаларға әүҙемерәк йөрөһәк ине, йәмәғәт. Артистарыбыҙға ла ярҙам итер, үҙебеҙ ҙә күңелебеҙҙе байытырбыҙ инек.


дети » Страница 156\nГазета "Йәшлек" » Махсус бит » Страница 156\nМахсус бит // 2-11-2010, 11:03\nҺаҡ булығыҙ: юлда – боҙлауыҡ!\nКөҙ еттеме, тәбиғәттең кәйефе тотороҡһоҙлана. Йә ул йылы көндәре менән шатландыра, йәиһә һыуыҡ, әсе еле, ҡарлы ямғыры менән күңелде төшөрә. Нисек кенә булмаһын, был миҙгел – водителдәр өсөн «тимер ат»ты ҡышҡылыҡҡа әҙерләү осоро.\nКөндөҙ ҡояш ҡыҙҙыра, кисен һыуыта, төндә туңдыра, ә иртәнсәк боҙлауыҡтар барлыҡҡа килә. Бындай шарттарҙа айырыуса иғтибарлы булырға кәрәк. Автомобилеңде ҡышҡылыҡҡа әҙерләй башламаһаң, йә был хаҡта бөтөнләй онотһаң, юлда һаҡ йөрөү ҡағиҙәләрен баштан сығарһаң, бәлә килерен көт тә тор! Шуға ла тайғаҡҡа, һалҡындарға әҙер булыу мотлаҡ....\nАйыухас менән Айыуҡас мажаралары\nМахсус бит // 30-10-2010, 03:48\nЙәшәгән, ти, Айыухас менән Айыуҡас исемле айыу балалары. Буй-һындарына, көс-ҡеүәттәренә һүҙ тейҙерерлек түгел-түгеллеккә. Мәгәр үтә ялҡау булғандар, бар шөғөлдәре уйнау ҙа йоҡо һимертеү икән. Эйе, эйе, йоҡоларынан уяналар ҙа башлайҙар, ти, һикерә, тәкмәс ата, кәмит күрһәтә... Әсәләре, инә айыу, хәстәрләгән тәм-томдарға күҙ һирпеп кенә алһаларсы, исмаһам....


Күңеле һәр саҡ тыуған ерендә\nКүңеле һәр саҡ тыуған ерендә06.07.2012\nЯбай ауыл малайы, үҫеп еткәс, тырышлығы, ныҡышмаллығы, фиҙаҡәрлеге арҡаһында ҙур уңыштарға өлгәште, республиканың, илдең етәксе органдарында эшләне, ә һуңынан иҡтисад фәндәре докторы, профессор дәрәжәһендә хеҙмәт юлын дауам итте һәм әле лә был шөғөлөн яратып, дәртләнеп башҡара. Һүҙ — республика йәмәғәтселегенә киң билдәле шәхес Абрар Бәҙретдин улы Ярлыҡапов тураһында.\nМәскәүҙә йәшәүсе арҙаҡлы яҡташыбыҙҙың тормош юлының башы һуғыш йылдары балаларының күбеһенекенә хас: аслы-туҡлы йәшәү, бәләкәйҙән өй араһында, колхоз туғайҙарында, ҡырҙарында хеҙмәттә сынығыу. Етем үҫкән малай (атаһы һуғыштан ҡайтмай) бар хәленсә колхозда эшләүсе әсәһенә ышаныслы терәк-таяныс булырға тырыша, башҡаларҙан кәм-хур күренмәҫ өсөн сәмләнеп уҡый, гелән алдынғылар рәтендә килә. Йылайыр районының Матрай ауылы — уның тыуған төйәге. Бындағы ете йыллыҡ мәктәптә уҡығанда йыл һайын маҡтау ҡағыҙына лайыҡ була. Юлдыбай урта мәктәбен дә бик яҡшы тамамлай.\n— Мәктәп йылдарының яҡты иҫтәлектәре — пионерҙарҙың республика слетында ҡатнашыу, Йылайыр районының комсомол конференцияһына делегат булып барыу, яратҡан уҡытыусылар менән аралашыу, — тип хәтерләй Абрар Бәҙретдин улы.\nБеҙ — ауылдаштар, улай ғына ла түгел, класташтар, институтташтар. Шуға күрә икебеҙгә лә ҡағылған иҫтәлекле хәлдәрҙе лә телгә алмаҡсымын. Юлдыбай урта мәктәбенең беҙ уҡыған X “В” класынан бер юлы өс “хәбәрсе” булды: Абрар, мин һәм Әхнәф Дилмөхәмәтов (заманында КПСС-тың Өлкә Комитеты секретары, йәмәғәт эшмәкәре булды, әле, ҡыҙғанысҡа ҡаршы, мәрхүм). Әхнәфтең тәжрибәһе күберәк ине, сөнки ул республика кимәленә лә сыҡҡайны. Абрар менән мин дә унан ҡалышмаҫҡа тырыштыҡ — ижади ярыш сәме менән яндыҡ. Уҡыусыларҙың ҡайҙалыр баҫылған хәбәре мотлаҡ мәктәп коридорындағы таҡтаға элеп ҡуйыла торғайны. Был хәл ныҡ дәртләндерҙе һәм беҙ ҙур ҡәнәғәтлек тойғоһо кисерә инек.\nХәҙер урта мәктәпте тамамлағандарҙың яртыһы, хатта унан күберәге юғары уҡыу йортона инә. Элек иһә туранан-тура институтҡа юлланыусылар бик аҙ булды: ғәҙәттә, бер кластан ике-өс кеше. Һуңынан тағы бер нисәүһе өҫтәлә. 1959 йылда беҙҙең һабаҡташтарҙан мәктәпте алтын миҙалға тамамлаған Ә. Дилмөхәмәтов Башҡорт дәүләт университетына барҙы, артабан уға М. Ломоносов исемендәге Мәскәү дәүләт университетының журналистика факультетына йүнәлтмә бирелде. Абрар менән мин ул заманда бик абруйлы һаналған агроном һөнәренә уҡырға ҡарар иттек һәм Башҡортостандың ауыл хужалығы институтына юлландыҡ.\nҺынау тотҡандағы тулҡынландырғыс минуттарҙы иҫәпкә алмағанда, юғары уҡыу йортона инеү артыҡ ҡыйын булманы. Ул ваҡыттағы бер мәрәкә хәл иҫтә ҡалған. Башҡорт мәктәбен бөткәндәргә урыҫ теленән диктант яҙыу рөхсәт ителә ине. Беҙ ошо юлды һайланыҡ, һынау барышында бер-беребеҙҙең эшен тикшерергә һәм сағыштырырға ла форсат таптыҡ. Ә мәрәкәһе шунан ғибәрәт: хаталар бер үк булһа ла, Абрарға “өслө” ҡуйғандар, ә миңә — “дүртле”. Артабан иһә бөтәһе лә тейешенсә булды: класташым физиканан да, химиянан да “бишле” алды, ә мин дүртле”гә тапшырҙым. Шулай итеп, уның дөйөм балы — 13, ә минеке 12 булды. Институтҡа иһә 10–11 балл йыйғандарҙы ла алдылар.\nИгенсе эшенә нығыраҡ өйрәнһендәр, типтер инде, студенттарҙы йәйге каникул ваҡытында колхоз-совхоздарға ярҙамға ебәрәләр ине. Бер йылы беҙ Абрар менән ураҡты Хәйбулла районының Ленин исемендәге колхозында комбайнсы ярҙамсыһы булып үткәрҙек. Тырышып эшләүҙең һөҙөмтәһе лә һәйбәт булды: икебеҙгә лә байтаҡ иген бирелде. Беҙ уны ат арбаһына тейәп Матрайға — өйҙәребеҙгә алып ҡайттыҡ. Шул саҡтағы ҡыуанысыбыҙҙың иге-сиге булманы.\n1964 йылда институтты тамамлағас, эшкә тыуған төбәгебеҙгә юлландыҡ. Абрар хеҙмәт юлын “Башҡорт” совхозында (хужалыҡ үҙәге Матрай ул йылда Хәйбулла районына ҡарай ине) өлкән агроном булараҡ башлай. Әүҙем, уҡымышлы, күркәм төҫ-башы һәм ыҫпай кейенеп йөрөүе менән башҡаларҙан айырылып торған белгес тиҙ арала йәштәр араһында абруй ҡаҙана, район етәкселеге лә уға иғтибар итә һәм игенселек тармағын фәнни нигеҙҙә артабан үҫтереү ниәте менән янып эшләп йөрөүсе йәш агроном комсомолдың Хәйбулла район комитетының беренсе секретары итеп һайлана.\nРайондың ауыл хужалығы идаралығы мине “Таналыҡ” совхозынан Абрарҙың урынына күсерҙе. Шулай итеп, беҙҙең икебеҙгә лә совхоздың баш агрономы, данлыҡлы игенсе, йәш сағында уҡ Баймаҡ районында Социалистик Хеҙмәт Геройы исеменә лайыҡ булған Ғиниәт Ғәлиәкбәр улы Насиров менән бергә эшләргә, уның бай эш һәм тормош тәжрибәһенән фәһем алырға, изге кешелек сифаттарын үҙләштерергә насип булды.\nОшо ваҡыттан хеҙмәт юлдарыбыҙ айырылды — тормошобоҙҙо яҙмыш ҡушыуы буйынса дауам иттек (мин һуңынан журналистика өлкәһендә эшләнем). Шулай булыуға ҡарамаҫтан, бәйләнешебеҙ өҙөлмәне. Һирәкләп булһа ла күрешеп торабыҙ, телефон аша хәбәрләшәбеҙ. Яңыраҡ шылтыратҡанында бына ниндәй үтенес белдерҙе:\n— Урыҫ телендә сыҡҡан энциклопедияла һинең турала уҡыным, ә бына мине нисек яҙғандарын белмәйем, сөнки “я” хәрефе ингән томды һаман күрмәнем. Баҫылғанмы, юҡмы — белешеп хәбәр ит әле!\nХәйбуллала башланған комсомол эше Абрар Ярлыҡаповты республика, хатта ил күләмендәге оло тормош юлына алып сыҡты. Ул артабан Мәскәүгә Үҙәк комсомол мәктәбенә уҡырға ебәрелә. Унан ҡайтҡас, Башҡортостан ВЛКСМ өлкә комитетының икенсе секретары, ә ике йылдан һуң беренсе секретары итеп һайлана.\n— Был юғары вазифаны башҡарған йылдарҙа (1968–1972) мин партияның Өлкә Комитеты бюроһы составында эшләнем, ә уны оло шәхес Зыя Нурый улы Нуриев етәкләй ине, ике саҡырылышта Башҡорт АССР-ының Юғары Советы депутаты булдым, — тип хәтерләй юбиляр. — Шәхес булараҡ үҫеүем, дәүләт эшмәкәре кимәленә етеүем тап үҙебеҙҙең республика менән бәйле, шуға күрә лә Башҡортостан — тыуған төйәгем генә түгел, ул минең тормош мәктәбем, яҙмышым һәм өмөтөм. Һәр ваҡыт уны рәхмәт тойғоһо менән иҫкә алам, дуҫ-иштәремде, бергә эшләгән иптәштәремде онотмайым, бәйләнештә булырға тырышам.\nБашҡортостан комсомолын уңышлы етәкләгән, үҙен оҫта ойоштороусы, һәр йәһәттән дә үҫешкән, әүҙем итеп күрһәткән хеҙмәткәрҙе КПСС Үҙәк Комитеты янындағы Юғары партия мәктәбенә уҡырға ебәрәләр. Ләкин һуңынан уны туған республикаһына ҡайтармайҙар, ә ВЛКСМ үҙәк комитетының ауыл йәштәре бүлеге мөдире итеп тәғәйенләйҙәр. Дүрт йылдан һуң КПСС Үҙәк Комитеты ҡарамағындағы Ижтимағи фәндәр академияһының аспирантураһында уҡып, фән кандидаты ғилми дәрәжәһен ала. Шунан һуң ун йыл самаһы КПСС Үҙәк Комитетының ауыл хужалығы һәм аҙыҡ-түлек сәнәғәте бүлегендә эшләй. Өс йыл самаһы (1985–1987) Афғанстанда мөһим бурыстар атҡара — милләт-ара татыулыҡҡа өлгәшеү йәһәтенән ил етәкселеге менән даими осрашыуҙар үткәрә.\nҮҙәк власть органдарында оҙаҡ йылдар эшләп, ҙур тәжрибә туплаған һәләтле етәксе 1990 йылда Рәсәй Федерацияһы Президенты ҡарамағындағы Башҡортостан Республикаһының Тулы хоҡуҡлы вәкиллеген ойоштороуға күп көс һала. Биш йыл буйы, Тулы хоҡуҡлы вәкил булараҡ, Абрар Бәҙретдин улы федераль органдарҙа республика мәнфәғәтен уңышлы яҡлай, уның үҫешенә йүнәлтелгән мөһим ҡарарҙар ҡабул ителеүенә өлгәшә. Рәсәй Федерацияһы менән Башҡортостан Республикаһы араһында Федератив килешеү төҙөүҙә ҡатнаша (1994), Рәсәй Федерацияһы Конституцияһы проектын әҙерләүгә лә йәлеп ителә (1993). Тулы хоҡуҡлы вәкиллектән эштән киткәс тә республика етәкселеге менән бәйләнеште өҙмәй, тыуған төбәгенә мөмкин тиклем ярҙам итергә тырыша.\nБыйыл яҙ Башҡортостан Президенты Рөстәм Хәмитов Мәскәүҙә йәшәүсе яҡташтар — күренекле етәкселәр, ғалимдар — менән осрашты. Республиканың артабанғы үҫеше тураһындағы етди һөйләшеүҙә Абрар Ярлыҡапов та ҡатнашты.\nАбрар Бәҙретдин улы тыуған районы, ауылы, Юлдыбай мәктәбе менән дә даими бәйләнештә. Бер-ике тапҡыр класташтар осрашыуына килде. Ул мәктәпкә һуңғы ғилми хеҙмәттәрен дә бүләк иткәйне.\nХаҡлы ялға тиклемге йылдарҙа юбиляр банк системаһында эшләй, Мәскәү ҡалаһы Хөкүмәтендә яуаплы вазифа башҡара, иҡтисад фәндәре докторлығына диссертация яҡлай. Ә хаҡлы ялға сыҡҡандан һуң тулыһынса ғилми-педагогик эшкә бирелә. Дөйөмләштереп әйткәндә, ул аграр иҡтисад өлкәһендә билдәле ғалим булып танылған, 40-тан ашыу ғилми эшен баҫтырған. Ғилми эштәренең төп йүнәлештәре — агросәнәғәт комплексының пропорциялары, уның хужалыҡ итеүҙең баҙар системаһына күсеү шарттарында инновациялы үҫеше.\nӘлеге көндә Абрар Ярлыҡапов — Рәсәй Федерацияһы Президенты ҡарамағындағы Рәсәй халыҡ хужалығы һәм дәүләт хеҙмәте академияһы профессоры. Лекциялар уҡый, аспиранттарҙың, докторанттарҙың тикшеренеү эштәренә етәкселек итә. Академияның докторлыҡ диссертацияһы советы рәйесе урынбаҫары. Бер үк ваҡытта быйыл сығарыла башлаған “Экономика и управление: проблемы, решения” ғилми-ғәмәли журналының баш мөхәррире вазифаһын да башҡара.\nАбрар Ярлыҡаповтың республика, ил алдындағы фиҙаҡәр хеҙмәте юғары баһаланған. Ваҡытында ул КПСС-тың ХХIV съезы делегаты булды, ВЛКСМ-дың өс съезында Үҙәк комитет ағзаһы итеп һайланды. “Почет Билдәһе”, Халыҡтар дуҫлығы ордендары, 13 миҙал (дүртеһе — сит илдеке) менән наградланған. ВЛКСМ үҙәк комитетының, Рәсәй Дәүләт Думаһының, Мәскәү Хөкүмәтенең, Башҡорт АССР-ы Юғары Советы Президиумының, үҙе эшләгән академияның, башҡа юғары органдарҙың Почет грамоталарына, дипломдарына лайыҡ булған.\nСовет дәүерендә юғары кешелек ҡиммәттәрендә тәрбиәләнгән оло шәхес хәҙерге ҡатмарлы заманда ла юғалып ҡалманы, туған халҡына тоғро, намыҫлы, ихлас хеҙмәт итә. Уның төрлө хәл-ваҡиғаларға бай, данлыҡлы тормошо хәҙерге йәштәргә матур өлгө, фәһем булып тора. Бына шуға күрә лә мин ауылдашыма: “Афарин, Матрайҙың данлы улы!” — тип әйтәм.\nС. Мифтахов һәм Ш. Хоҙайбирҙин исемендәге премиялар лауреаты, Башҡортостандың атҡаҙанған мәҙәниәт хеҙмәткәре.


Йыл башынан республикала өс меңгә яҡын янғын теркәлгән // Хәл-ваҡиғалар | новости башинформ.рф\nЙыл башынан республикала өс меңгә яҡын янғын теркәлгән\n9:20, 19 октября 2017 Хәл-ваҡиғалар\nЙыл башынан республикала өс меңгә яҡын янғын теркәлгән Фото: kirpichiki.pro\nӨФӨ, 2017 йыл, 19 октябрь. /«Башинформ» мәҫлүмәт агентлығы, Ольга Мортазина/.\nБашҡортостанда йыл башынан 2996 техноген янғын теркәлгән. Уларҙа 171 кеше һәләк булған, зыян 89,4 мең һум тәшкил иткән. Ут сығыуҙың төп сәбәптәре – мейес һәм электр ҡоролмаларын дөрөҫ файҙаланмау. Янғын осраҡтарының күбеһе һыуыҡ осорға тура килә, тип иҫкәрттеләр Башҡортостан Республикаһының Ғәҙәттән тыш хәлдәр буйынса дәүләт комитетында.


Баймаҡ байрамға әҙерләнә » Башҡортостан гәзите\n30-06-2012, 01:51 // Сәйәсәт // Баҫып сығарырға\nАвтомобиль юлдарын төҙөкләндереү буйынса ҙур эш башланған. Халыҡты авария хәлендәге йорттарҙан күсереү буйынса сара күрелә.\nЮбилей объекттары республиканың адреслы инвестиция программаһынан, шулай уҡ башҡа сығанаҡтарҙан финансланасаҡ тип күҙаллана. Байрамға 220 һәм 110 урынлыҡ ике балалар баҡсаһы, үҙәк ҡала дауаханаһының йоғошло ауырыуҙар бүлеге бинаһы сафҡа индереләсәк, Көньяҡ биҫтә инженерлыҡ селтәре йәһәтенән тәьмин ителәсәк. Ҡаты көнкүреш ҡалдыҡтары полигонын проектлау һәм төҙөү, Таналыҡ йылғаһындағы гидротехник ҡоролманы төҙөкләндереү, әүәлге сүплекте, йылғаны таҙартыу ҡарала.\nИҫтәлекле байрам айҡанлы Баймаҡта Алдар батыр Иҫәкәевкә скульптура экспозицияһы асыласаҡ, ХIХ быуаттың архитектура һәйкәле — сауҙагәр Кабановтың йорто археологик музей итеп үҙгәртеләсәк. Элекке ҡойоу-механика заводы клубы урынында өр-яңы Никах һарайы барлыҡҡа киләсәк. Салауат Юлаев исемендәге мәҙәниәт һәм ял паркында Таналыҡ йылғаһы аша йәйәүлеләр өсөн күпер һалынасаҡ.\nБаймаҡ районы хакимиәте башлығы Илшат Ситдиҡов белдереүенсә, “Нәсихәт” мәсетендә төҙөкләндереү эштәре тамамланған.\nМәғариф учреждениеларында, башҡа социаль-мәҙәни объекттарҙа ла яңыртыу эштәре тормошҡа ашырыласаҡ.\nБаймаҡтың үҙәк майҙанын да үҙгәрештәр көтә. Ҡаланы йәшелләндереүгә айырым урын бирелә. Торлаҡ-коммуналь хеҙмәтләндереүҙе яҡшыртыу өсөн бер нисә берәмек техника һатып алынасаҡ. “Ирәндек” ҡурсаулығының тарихи-археологик һәм ландшафт музейы биләмәһендә ғилми-тикшеренеү үҙәген проектлау эше башланды.\nХалыҡҡа медицина хеҙмәте күрһәтеү сифатын яҡшыртыу маҡсатында заманса компьютер томографы, телемедицина өсөн система, автотранспорт һатып алына.\nТағы ла бер мөһим дата иғтибарҙан ситтә ҡалмаясаҡ. Киләһе йыл Баймаҡ ҡойоу-механика заводына 100 йыл тула. Ошо ваҡиғаға арнап предприятие тарихын һәм тормошон сағылдырған китап нәшер ителәсәк.\nЮбилей саралары Башҡортостандың баш ҡалаһын да ситләтеп үтмәйәсәк. Киләһе йыл көҙ Өфөлә Баймаҡ көндәрен үткәреү күҙаллана.\n— Ҡаланың 75 йыллығын байрам итеүгә әҙерлекте тантаналы сараларға ғына ҡайтарып ҡалдырырға ярамай, — тине Илшат Тажетдинов. — Ул ошо ерҙәге халыҡтың тормошон яҡшыртыу буйынса эштең, Башҡортостандың көньяҡ-көнсығыш райондарын үҫтереү программаһына ярашлы тормошҡа ашырған сараларҙың дауамы булырға тейеш.


4б класында класс сәғәте – МАОУ СОШ с.Акъяр №2\n4б класында бөгөнгө класс сәғәте беҙҙең районыбыҙҙа тыуып үҫкән таныулы яҙыусы, журналист Фәрзәнә Аҡбулатованың юбилейенә арналды.\nФәрзәнә Фәтих ҡыҙы Аҡбулатова 1960 йылдың 1 февралендә Башҡортостандың Хәйбулла районы Үрнәк ауылында тыуған.\nҒәлиәхмәт урта мәктәбендә белем ала. Артабан Өфөләге 2- се педагогия училищеһының художество-графика бүлегендә уҡый. 1987 йылда Мәскәү дәүләт университетының журналистика факультетын тамамлағас, Башҡортостан газетаһы редакцияһына эшкә ҡайта. 1991 йылда Башҡортостан телерадиокомпаниһының “Ижад” берекмәһенә эшкә саҡырыла, әлеге мәлдә ошо берекмәнең етәксеһе.\nФәрзәнә Аҡбулатова – Башҡортостан Яҙыусылар союзы ағзаһы. “Атай икмәге”, “Зәңгәр ҡаялар” исемле китаптары донъя күрҙе. 1996 йылда “Ҡорбанлыҡ йәки ябай ғына алыш-биреш, ” “Тәгәрмәс ҡала йәки донъя кендеге ” тигән фантастик повестары һәм “Атай икмәге”исемле китабы өсөн уға Шәйехзада Бабич исемендәге республика йәштәр премияһы бирелде.\nБөгөнгө һөйләшеү яҙыусының Атай икмәге тигән әҫәре тураһында булды.Уҡыусылар хикәйәнең төп геройҙарының һуғыш ваҡындағы күргән михнәттәре, аслыҡтың ниндәй ҡәһәрле икәнен уҡып һәм тыңлап үҙҙәренең ниндәй матур, ҡәҙерле йәшәүҙәре һәм уҡыуҙары тураһында уйландылар.


«Башпромбанк» бренд булараҡ эшләүҙән туҡтай // Иҡтисад | новости башинформ.рф\n«Башпромбанк» бренд булараҡ эшләүҙән туҡтай\n17:13, 20 марта 2017 Иҡтисад\nӨФӨ, 2017 йыл, 20 март. /«Башинформ» мәғлүмәт агентлығы, Галина Бахшиева/.\nТөбәктәге «Башпромбанк» бренд булараҡ эшләүҙән туҡтай. Банкта «Башинформ» агентлығына хәбәр итеүҙәренсә, 28 апрелдә «Башпромбанк»ты «Уралсиб» асыҡ акционерҙар йәмғиәтенә ҡушыу процесын тамамлау күҙаллана. Банк «Уралсиб» составында һәм бренды аҫтында эшләүен дауам итәсәк.\n«Башпромбанк» клиенттары өсөн кредиттар, ипотека һәм вкладтар буйынса бөтә шарттар клиенттарҙың килешеү срогы тамамланғансы һаҡлана, тип аңлатма бирҙеләр банкта.\n«Башҡортостан сәнәғәт банкы» асыҡ акционерҙар йәмғиәте — ҙур булмаған ситтән тороп хеҙмәтләндергән төбәк банкы. Тулыһынса тиерлек «Уралсиб» банкы контроле аҫтында. Эшмәкәрлегенең төп йүнәлеше — физик берәмектәрҙе кредитлау.\nФинанс учреждениеһы үҙенең аҡсаһы иҫәбенә, шулай уҡ банк-ара кредиттар йәлеп итеү юлы менән капитал туплай.\n2014 йылда «Уралсиб» банкы асыҡ акционерҙар йәмғиәте Башҡортостан Республикаһының «Башпромбанк» асыҡ акционерҙар йәмғиәтендәге устав капиталының 49,99996 процент өлөшөн һатып алыу буйынса килешеүҙе тамамланы. Килешеү һөҙөмтәһендә «Уралсиб» Башпромбанк акцияларының 100 процентын тиерлек үҙендә тупланы.


Президент Ейәнсура районында йөрөп ҡайтты // Сәйәсәт | новости башинформ.рф\nПрезидент Ейәнсура районында йөрөп ҡайтты\n16:32, 8 июня 2009 Сәйәсәт\nБашҡортостан Президенты Мортаза Рәхимов 6 июндә эш сәфәре менән Ейәнсура районына барып ҡайтты. Был көндө район үҙәге Иҫәнғолда тантаналы рәүештә "Салауат" физкультура-сәләмәтләндереү комплексы асылды. Комплекс 3500 квадрат метр майҙанды биләй, унда ике бассейн, спорт, теннис, тренажер һәм фитнес залдары, бильярд һәм шахмат клубтары, массаж кабинеты, боксерҙар рингы һәм башҡа секциялар урынлашҡан. Төҙөлөшкә 119 миллион һум аҡса тотонолған.\nКомплексты асыу тантанаһында Башҡортостан Президенты Мортаза Рәхимов, БР төҙөлөш, архитектура һәм транспорт министры Рауил Ибәтуллин, "Башкирэнерго" асыҡ акционерҙар йәмғиәте генераль директоры Николай Курапов, "Система-Инвест" асыҡ акционерҙар йәмғиәте генераль директорының беренсе урынбаҫары Виктор Ганцев ҡатнашты.\nЕйәнсура районы муниципаль районы хакимиәте башлығы Әлфәрис Байсурин, йөҙәрләгән малай һәм ҡыҙҙарҙың хыялы тормошҡа ашты, тип билдәләне. Физкультура-сәләмәтләндереү комплексын асыу — район өсөн ҙур ваҡиға, тине Президент.\nБыл көндө, Башҡортостандың башҡа бик күп төбәктәрендәге кеүек, Ейәнсура районында ла һабантуй үтте. Мортаза Рәхимов ейәнсураларҙы яҙғы баҫыу эштәрен уңышлы тамамлауҙары менән ҡотланы. Һуңынан иң яҡшы эшсәндәргә дәүләт наградалары тапшырылды.\nАҙаҡтан иң күңелле тамашалар — спорт ярыштары башланды.


Өфөнән арт-кондитер Ольга Носкова журналистарға һайлауҙар эмблемаһы менән торттар бүләк итте // Йәмғиәт | новости башинформ.рф\n23:05, 18 марта 2018 Йәмғиәт\nРәсәй Президенты өсөн тауыш биреү көнө алдынан һайлауҙар эмблемаһы менән торт бешергән Өфөнән арт-кондитер Ольга Носкова 18 мартта кулинария «батырлығын» ҡабатланы. Ольга йәмәғәт матбуғат үҙәгендә эшләүсе журналистарға һәм блогерҙарға туғыҙ торт бүләк итте.\nУҙған көндәрҙә Өфө ҡыҙы Instagram-дағы сәхифәһендә Рәсәй флагы төҫтәрендә шәкәр шәрбәте менән ҡапланған мяталы мусс менән ҡурай еләге бисквитлы торт фотоһын ҡуйҙы.\n«Рәсәй Президентын һайлауға әҙерләнәм, мотлаҡ рәүештә тауыш бирергә барам!» — тип хәбәр итте кондитер яҙылыусыларына. Хәтерегеҙгә төшөрәбеҙ, Ольга Носкованың блогына 570 меңгә яҡын кеше яҙылған.


"Байрамдың әһәмиәте баһалап бөткөһөҙ" » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Яңылыҡтар » "Байрамдың әһәмиәте баһалап бөткөһөҙ"\nРеспубликабыҙҙың 100 йыллығы уңайынан “Башҡортостан” концерт залында тантаналы йыйылыш булды.\nТәбрикләү һүҙе менән Федерация Советы рәйесе Валентина Матвиенко, Рәсәй Президентының Волга буйы федераль округындағы тулы хоҡуҡлы вәкиле Игорь Комаров сығыш яһаны.\n– Башҡортостандың бер быуатлыҡ оло юбилейы бөтөн ил өсөн баһалап бөткөһөҙ әһәмиәткә эйә. Нәҡ ошондай федератив ҡоролош илебеҙҙең ныҡлы нигеҙен тәьмин итә, үҙ-ара татыулыҡты, именлекте тотороҡло һаҡлауға булышлыҡ ҡыла, – тине Валентина Ивановна.\nУның һүҙҙәренсә, Рәсәй һәр ваҡыт үҙендә йәшәгән халыҡтарҙың көсөнә таяна. Бөгөн Башҡортостан - тотороҡло үҫешкән төбәк, сәнәғәт, ауыл хужалығы өлкәләре буйынса алдынғы сафта бара. Республикала күп балалы ғаиләләрҙе, өлкәндәрҙе социаль яҡлауға айырыуса ҙур иғтибар бүленә. Башҡортостандың барлыҡ уңыш-ҡаҙаныштары күп милләтле төбәктең өҙлөкһөҙ тырыш хеҙмәте нигеҙендә яуланған. "Артабан да шулай дауам итһен, республикаға яңынан-яңы үрҙәр теләйем", - тине Валентина Матвиенко.\nБашҡортостан Башлығы вазифаһын башҡарыусы Радий Хабиров ҡунаҡтарҙы ихлас тәбрикләне, тарихыбыҙға байҡау яһаны һәм төбәгебеҙ киләсәктә ныҡлы үҫешһен, сәскә атһын өсөн барыһын да эшләйәсәге хаҡында белдерҙе.\nАртабан байрам уңайынан бай йөкмәткеле концерт башланды.


Халыҡта, бер көн алда сәсһәң - бер аҙна алдан урырһың, тиҙәр. Быйыл Башҡортостанда һауа шарттарына ҡарап тиҙерәк сәсеп бөтөргә ни тиклем ашыҡмаһындар, ямғырҙар үҙенекен эшләй, сәсеү кампанияһы барышын аҡрынайта. Һәр хәлдә, уҙған тәүлектә республикала картина үҙгәрмәне. Хужалыҡтар кампания башланғандан алып 1,8 миллион гектар баҫыуға яҙғы орлоҡтар сәсте. Бөтәһе планлаштырылған майҙандың өс процентында уңыш нигеҙе һалырға ҡалды.\nРеспубликаның 25 районы был эште тулыһынса тамамланы. Ҡалғандарына сәсеүҙе аҙағына еткереү өсөн бер нисә процент ҡына етеңкерәмәй.\nТөбәктә иген һәм ҡуҙаҡлы иген культуралары буйынса план дүрт процентҡа арттырып үтәлде. БР Ауыл хужалығы министрлығында аңлатыуҙарынса, пландан тыш һандар - ул ҡайтанан сәсеү күрһәткестәре. Урыны менән, мәҫәлән, Борай районында иген баҫыуҙарының 25 процентын тиерлек өҫтәмә рәүештә үтергә тура килде.\nАуыл хужалығы предприятиелары яуым-төшөм башланғанға тиклем сөгөлдөр плантацияларының 80 процентына сәсергә өлгөрҙө. Эште тамамлауҙары тураһында рапорт биреүселәр араһында - баҡалылар, бәләбәйҙәр, илештәр, көйөргәҙеләр, мәләүездәр һәм саҡмағоштар. Хәҙер көнбағыш сәсеүлектәренең рәт араларын эшкәртеү башлана. Эштең был төрөндә республикала иң алда - Ғафури районы хужалыҡтары, улар планды 63 процентҡа үтәгән.\nЯмғырҙар икенсе мөһим эш - химик утауға ла ҡамасаулай. Бөгөнгө көнгә ауыл хужалығы предприятиелары сәсеүлектәрҙең туғыҙ процентын химикаттар менән эшкәрткән. Бигерәк тә Мәсетле үҫемлек үҫтереүселәре тырыша, уларҙа план 36 процентҡа үтәлгән дә инде.\nӘйткәндәй, БР Ауыл хужалығы министрлығы белгестәре быйылғы сәсеү кампанияһын "бик яҡшы" тип баһалай. Хатта хәҙер башланған ямғырҙар миҙгеле лә дөйөм картинаны боҙа алмай, етмәһә, тупраҡҡа дым запасы ла бик кәрәк. Ямғырҙарҙан һуң, кесе йома көнө агрегаттар баҫыуҙарға ҡара бойҙай, тары, силосҡа кукуруз һәм судан үләне сәсергә сығасаҡ.\nРеспубликала, ҡайтанан сәсеүҙе иҫәпкә алып, сәсеү майҙаны 1948 мең гектар тәшкил итә. Райондарҙан ул иң күбе Баймаҡ районында - 90,5 мең гектар.


Татлы тамыр өлгөргән\nРеспубликала шәкәр сөгөлдөрөн ҡаҙыу ҡыҙа бара. Шишмә шәкәр заводы ғына тәүлегенә 6 мең тонна самаһы сеймал ҡабул итә. Йәйҙең ямғырлы булыуы быйыл был техник культураның өлгөрөүен дә тотҡарланы. Әммә уңыш кимәле юғары.\nСөгөлдөр йыйыу операторы Ринат Әминев идара иткән комбайн татлы тамыр баҫыуы буйлап үтә. Һабағы йәшел күренһә лә тамыры күптән өлгөргән, ямғырҙарға тиклем йыйып өлгөрөргә кәрәк тип шаярта ул.\nРайон буйынса уртаса гектар ҡеүәте 350 центнер самаһы. Йылына ҡарап был бик яҡшы күрһәткес тип шатлана агрономдар. Йәйҙең ямғырлы булыуы культураның өлгөрөүен бер аҙ тотҡарлаған, шуға ла үҫтерелгән уңышты йыйып алыу өсөн бар көсөн һалырға тырыша ауыл эшсәндәре.\nШишмә шәкәр заводы боролошонда иртәнге сәғәттәрҙән татлы тамыр тейәгән йөк машиналары сиратҡа баҫа. Мәхмүт Ханнанов Бүздәк районынан. Үҫтерелгән уңышты килтереп еткереү өсөн уға йөҙ саҡырым самаһы юл үтергә тура килгән.\nШишмә шәкәр заводында әле сеймал әҙерләү эштәре ҡыҙған мәл. тәүлегенә предприятиела 6 мең тонна сөгөлдөр ҡабул ителә. Татлы тамырҙы күрше Благовар, Бүздәк хатта Ҡырмыҫҡалы райондары тап Шишмәгә оҙатыуҙы хуп күрә.\nЗаводҡа килгән сеймал лабароторияла махсус тикшереү үтә. 40 йылдан ашыу предприятиела эшләгән Земфира Әбйәлетдинова сөгөлдөр сифатының бар нескәлектәрен белә. Быйыл ерҙә дым күп булыуға ҡарамаҫтан, тамырҙар балланып өлгөргән ти ул.\nЯуым-төшөмгә бәйле ҡыйынлыҡтарға ҡарамаҫтан республикала үҫтерелгән уңышты йыйып алыу эштәре ахырына яҡынлаша. Иген урыу тулыһынса тиерлек тамамланған. Сөгөлдөр, кукуруз, көнбағыш кеүек культураларҙы йыйыу дәррәү бара.\nАуыл эшсәндәре көҙгө сыуаҡтың һәр минутын файҙалы итеп үткәрергә тырыша. Көндән-көн ҡыш һулышы нығыраҡ һиҙелә. Ҡалған эшкә ҡар яумаһын, өсөн өлгөрөп ҡалырға кәрәк ти улар.


Ниндәй ризыҡ ашап ябығырға була?\n10 Ноябрь , 11:35\nУрта йәште үткән күптәрҙе ошондай һорау борсой. Иғтибар иткәнегеҙ бармы, хатта үҫеп килгән йәш быуын араһында ла кәүҙәгә тулылар йыш осрай. Әлбиттә. Уның сәбәптәре бик күп. Аҙ хәрәкәт итеү, ашағанда күберәк углеводлы ризыҡтарға өҫтөнлөк биреү һәм башҡалар. Көнөнә ике литр һыу эсергә лә онотабыҙ. Медицинаға ғына һаулыҡты тапшырып, ҡул ҡушырып ултыра ярамағанлығын һәммәбеҙ ҙә беләбеҙ. Ҡәҙерле дуҫтар, рецепттарығыҙ менән уртаҡлашырға онотмағыҙ!\nУрта йәште үткән күптәрҙе ошондай һорау борсой. Иғтибар иткәнегеҙ бармы, хатта үҫеп килгән йәш быуын араһында ла кәүҙәгә тулылар йыш осрай. Әлбиттә. Уның сәбәптәре бик күп. Аҙ хәрәкәт итеү, ашағанда күберәк углеводлы ризыҡтарға өҫтөнлөк биреү һәм башҡалар. Көнөнә ике литр һыу эсергә лә онотабыҙ. Медицинаға ғына һаулыҡты тапшырып, ҡул ҡушырып ултыра ярамағанлығын һәммәбеҙ ҙә беләбеҙ.\nШуға ла интернет селтәрен байҡап, үҙебеҙҙең районда үҫтерелгән ауыл хужалығы культураларының береһе - етен тураһында мәғлүмәт менән уртаҡлашҡы килде. Етен оно артыҡ ауырлыҡ менән яфаландарға. Шулай уҡ гастрит, колит, ашҡаҙандың сей яраһы, бәүел юлы инфекциялары, цистит, тын алыу юлдары елһенеүенән ярҙам итә. Шәкәр диабеты, гайморит, ангина, гипертония сирҙәренән профилактика сараһы булараҡ та ҡулланалар. Өлкән апайым ҡоймаҡ ҡойғанда ла ҡалаҡлап етен оно ҡушып ебәрә торғайны. Тулы кәүҙәлеләргә етендең файҙаһын күрер өсөн өс аҙналыҡ дауаланыу курсы тәҡдим итергә мөмкин.\nБеренсе көндән етенсе көнгә тиклем ярты стакан кефирға бер аш ҡалағы етен онон һалып болғатырға ла, иртәнсәк ас ҡарынға эсегеҙ. Һигеҙенсе көндән тағы бер аҙна шул миҡдарҙағы кефирға ике аш ҡалағы он, ә өсөнсө аҙнала бер стакандай кефирға өс аш ҡалағы етен оно ҡушырға ла иртәнге аштан алда эсеп ҡуйырға.\nДауаланыр алдынан врач менән кәңәшләшеү мотлаҡ.


16 һәм 17 декабрҙә Өфөлә ит йәрминкәләре үтә // Иҡтисад | новости башинформ.рф\n16 һәм 17 декабрҙә Өфөлә ит йәрминкәләре үтә\n11:20, 14 декабря 2017 Иҡтисад\n16 һәм 17 декабрҙә Өфөлә ит йәрминкәләре үтә Фото: Ксения Калинина\n16 һәм 17 декабрҙә Башҡортостандың баш ҡалаһында сираттағы ауыл хужалығы йәрминкәләре үтә. Өфөнөң бөтә райондарында ойоштороласаҡ йәрминкә майҙансыҡтарында республика етештереүселәренән ит, йәшелсә һәм башҡа тауар һатып алырға мөмкин.\nШәмбе киләһе йәрминкә майҙансыҡтары эшләй:\n— Совет районында — Йәштәр һарайы алдындағы майҙанда.\nШәмбе һәм йәкшәмбе йәрминкә майҙансыҡтары ике районда эшләй:\n— Киров районында – Эшсе хәбәрселәр урамы 5-7;\n— Октябрь районында — Спорт һарайы алдындағы майҙанда һәм Сипайловола – Рыльский урамы буйлап аллеяла.\n9- һәм 10 декабрҙә ауыл хужалығы йәрминкәһендә республиканың 38 районы вәкиле үҙ продукцияһын тәҡдим итте. Ике көндә өфөләргә 109 тонна ит, 10 тонна ҡош ите һәм биш тонна бал һатылды.\nТеги: ауыл хужалығы йәрминкәләре, ит


Өлкәндәр Өсөн Күңелле Уйын – Уйын Казуальный Онлайн Секс\nӨлкәндәр Өсөн Күңелле Уйындар Беҙгә Рәхәт Ала!\nБындай экстремаль уйындар өсөн иң бысраҡ һәм өлкәндәр өсөн фантазия менән килеүе күп индустрияны gnu извращенный, әммә уйынсылар һәр ваҡыт был турала каприз түгел. Һезгә генә кәрәк тип ҡай-тыш көндәлек, подбадривать һеҙҙең өсөн, һеҙгә ярҙам итергә теләүселәр шулай уҡ үҙ өҫтөнә артыҡ мейеһен индермәгән. Бынан тыш, сайтта күбеһе ялғап тип, үҙ уйында улар коллекцияһын тәшкил итә. Ул экстремаль уйындар сексуаль һәм уларҙың артыҡ ныҡ порно ҡыҫҡыс ябай фантазия тураһында оноторға теләгән кешеләр., Донъяла секс был проблема беҙ күргән-ололар өсөн күңелле уйындар һәм уйынды башлап ебәреүе була, шулай була ул контент, ул һеҙ бер кем дә хөкөм ителгән.\nБыл сайтта шулай булғас, ул үҙенең ҡаршылыҡһыҙ партнерҙары менән уртаҡлашты, уны уйланырға мәжбүр итә алмай, һеҙҙең бик аҙға онлайн-донъя. Әммә был түгел, тимәк, уйындар, беҙ улар, беҙҙең сайтта күрһәтеләсәк, игенсе йәки ванильный. Беҙ бөтә уйындар тураһында гламур, чувственность тултырыу һәм ҡатын-ҡыҙҙар хәрәкәте, уйындар менән, һеҙ улар менән танышырға тәҡдим симулятор кисергән йәки ҡыҙ менән секс, енси фантазия һүрәтләп, улар тормошҡа реаль бик мөмкин., Шул уҡ ваҡытта өлкәндәр өсөн беҙҙә күп уйын булды, коллекцияһы, уларҙың уйын процессы төп иғтибар бүленергә түгел, ә енси ғәмәлгә, башватҡыстар кеүек, уйын казино һәм уйын кәрттәре, хатта кәрт алышта, улар һеҙгә йәлме тота, һеҙҙең проблеманы хәл итеү күнекмәләрен саҡырыу ташланылар, һәм һеҙ еңеү өсөн бүләк эротическое прогресс һеҙгә тәҡдим итәбеҙ. Һәм был бөтә иң яҡшы, һеҙҙең бөтә киләсәк беҙҙең был коллекцияһын бушлай. Тураһында ентекле һөйләне, был беҙҙең сайтыбыҙҙа нимә тәҡдим итә, уҡыу параграф икенсе.\nШулай Булғас, Күп Уйындар, Күңелле Кисәләр Һеҙҙең Өсөн Эшләй Артыҡ\nТәм-том ҙур коллекцияһы бөтөнләй яңы релиз adult эконом ваҡытта һәм эконом булыу, gnu лицензияһы һәм килеп сыҡҡан бөтә төр жанр бөтөн төрҙәре айырыла. Ысынлап та, платформала беҙҙең танышыу симулятор популяр, сөнки улар бөтә яҡтан уйынсылары менән эксперимент менән сексуаль мөмкинлек бирә. Уйын тыш, уларға ир-егет булараҡ һеҙгә уйнарға була, ул бөтә төрҙәре менән бәйләнештә цыпочки, һеҙ шулай уҡ гей табып-танышып өсөн уйын һәм уйын өсөн хатта леско таныштырҙы., Был ҡыҙыҡ уйын ул, был шулай икән, был яҡшы мэйджор персонаждары, төрлө шәхестәр менән, шулай уҡ интерактив әммә улар, ә, тимәк, уларҙың булыр-булмаҫ төрлө реакция, реакция булыуы һәм уның үтенес бар һеҙгә нисек һеҙ уларҙың килеп етә.\nЭлек нисек, беҙҙә күп уйын булды, унда башҡа маҡсатына төп иғтибар бүленә, эш-хәрәкәтенән тыш, сексуаль, уларҙы нисек эротизм һәм бүләктәр килде. Покер әгәр һеҙ яратып, блэкджек, уйын автоматтары һәм хатта тетрис йәки уйын-уйын менән crush candy өс төрө осрай. Әммә өлкәндәр был уйындарҙа бик күп темалар бар һәм бөтә әйберҙәре, улар разблокировать кәрәк, һеҙҙең өсөн уйнауҙарын дауам итә.\nӘгәр һеҙ минән һорағыҙ, мин әйтер инем, беҙҙең был коллекцияһын иң уйын-көлкө-ул многопользовательский порноигра. Өлкәндәр гел шатлыҡ ҡыҙыҡ, уның ҡасан бүленә, һәм беҙ һеҙҙе уйын бер нисә ҡарамағына бирелгән, улар менән реаль донъяға ҡаршы бөтә башҡа уйынсылары менән уйнай йәки һеҙ унда. Шундай уйындарҙың береһе-на парта беҙҙең секс-Hearthstone уйын, уйын барышында ул китерелә менән arena battle card, герой персонаждар менән әҙәпһеҙ булған бөтә заряд картаһы нисек сексуаль переосмысливаться ул һәләт., Унда pvp һәм третировать булдырыу өҫтөндә эшләй туранан-тура һеҙҙең үҙ түмәр-уйын, шулай уҡ дошман менән аралашыу, улар һеҙгә үҙ ваҡытында алмай. Уның нигеҙендә беҙгә аватар һәм уйын шулай булғас, һеҙ унда аватар эшләп ала, ә һуңынан башҡалар менән бәйләнеш кеүек уйынсыға сат, непристойный һәм шулай уҡ әйберләр, улар аласыз эшләргә, бергә. Мөмкин күпкә күберәк белеү беҙҙең сайтта.\nБыл-Һәр Саҡ Күңелле, Ҡасан Был Бушлай Һәм Бер Бөтөн\nБында ололар өсөн күңелле уйындар өсөн бөтә шатландыра, һәм башҡа нәмәләрҙән беҙ төрлө уйын тәҡдим итәм, беҙҙә шулай уҡ платформа тәҡдим итә, улар яҡшы пользовательский тәжрибәһе тәҡдим итә. - Булмауға ҡарамаҫтан, һеҙ кем һәм ниндәй ҡоролмалар ҡулланып, һеҙ беҙҙең уйындар уйнап, бушлай ала. Беҙ унда теркәү өсөн йәки шәхси мәғлүмәт биреүҙең ниндәй талаптар юҡ. Сөнки тағы ла бер әйбер, беҙ улар тураһында хәстәрлек беҙҙең платформа - был благоразумие. Белмәй кем булыуы түгел, кем һеҙ, һеҙгә беҙҙең сайттың әлегә уйнай, беҙ һеҙҙе бер ҡасан да һатылмай һәм мәғлүмәт алмашыуға йүнәлтелә трафик башҡа һеҙҙең платформа һәм сифаты түгел., Бөтә эштәр тыш, бында тормош һәм өлкәндәр өсөн наслаждаться уйындар берләшмәһенең өлөшө булыр, тип ышанам һәм беҙ, һеҙ һеҙгә оҡшар тип йәшәй.


Хәйбәр алышы | Әбйәлил - Абзелил\nӘбйәлил - Абзелил > Пәйғәмбәрҙәр тарихынан > Хәйбәр алышы\n« Хайбәр ғәзүәһе (һуғышы)\nМуәтә алышы (Битва у Мута) »\nАллаһ (сүбхәнә үә тәғәлә) Хөдәйбиәлә Ридуан антын биреүселәрҙе, яҡынлашып килгән еңеү һәм оло табыш менән ҡыуандырып, былай ти: «Ағас аҫтында (Хөдәйбиәлә) һиңә ант иткән мөьминдәрҙән Аллаһ риза булды. Күңелдәрендә ни барын белеп, уларға тыныслыҡ бирҙе. Бүләк итеп, тиҙ арала еңеү, алыр өсөн мул ғәнимәт бирҙе. Аллаһ олуғ, хикмәтле!» (Ҡөръән, 48:18-19).\nБыл еңеүҙәрҙең һәм табыштарҙың тәүге күрһәткесе — Хәйбәр алышы. Мәҙинәнән етмеш миль алыҫлыҡта урынлашҡан Хәйбәр йәһүдтәр йәшәгән ер була. Унда йәһүдтәрҙең үтеп инә алмаҫлыҡ ҡәлғәләре һәм хәрби базалары тора. Аллаһ Рәсүле улар яғынан бер ниндәй ҙә хәүеф-хәтәр янамауын, именлек булыуын теләй.\nАллаһ Рәсүле ﷺ Хөдәйбиәнән әйләнеп ҡайтҡандан һуң Мәҙинәлә зөлхизә айын һәм мөхәррәм айының бер ни тиклем өлөшөн үткәрә. Аҙаҡ, мөхәррәм айының аҙағында, Хәйбәргә юллана. Китеп барғанда Ғәмир ибн әл-Әмүәғ былай тип һамаҡлай: «Йә Аллаһ! Әгәр ҙә һин булмаһаң, беҙ дөрөҫ юлға баҫмаған булыр инек. Саҙаҡа ла бирмәҫ инек, намаҙ ҙа уҡымаҫ инек. Беҙҙең кәмселектәребеҙҙе кисер, һинең өсөн ҡорбан булһаҡ ине. Аяҡтарыбыҙҙы нығытһаң ине. Дошмандарҙы осрата ҡалһаҡ, беҙгә тыныслыҡ ебәр. Әгәр ҙә улар беҙҙе хәҡиҡәткә ҡаршы китергә саҡыра башлаһа, беҙ бынан баш тартырбыҙ! Кафырҙар инде башҡаларҙы, оран һалып, беҙгә ҡаршы саҡыра».\nПәйғәмбәр ﷺ мең дүрт йөҙ һуғышсыһы булған ғәскәре менән алға ҡурғала. Улар араһында ике йөҙ һыбайлы ла була. Ул Хөдәйбиәлә булмағандарҙы үҙе менән бергә алмай. Сәхәбәләр араһынан ауырыуҙарға һәм яралыларға ярҙам итеү, һыу, аҙыҡ-түлек килтереү һәм алыш ваҡытында булышлыҡ итеү өсөн егерме ҡатын-ҡыҙ ҙа сыға.\nЮлда китеп барғанда Аллаһ Рәсүле ﷺ ашарға килтереүҙәрен һорай. Бутҡанан башҡа бер ни ҙә табылмай. Ул бутҡаны килтертә лә үҙе ашай башлай, мосолмандар ҙа ҡушыла. Хәйбәргә етеп барғанда Пәйғәмбәр ﷺ Аллаһҡа доға менән мөрәжәғәт итә, Хәйбәрҙең һәм уның халҡының яуызлығынан тик Уға ғына һыйыныуын белдерә.\nНиндәй ҙә булһа ҡәүемгә һөжүм яһар алдынан ул таңға тиклем бер нәмә лә эшләмәй тора. Иртән аҙан тауышын ишетһә, һөжүм яһау уйынан кире ҡайта, ишетмәһә яуға ҡуҙғала. Шулай, таң атҡас та Хәйбәрҙә аҙан тауышы сыҡмағас, ул ﷺ һыбай ултырып ала. Ҡалғандар ҙа артынан эйәрә. Улар иртә менән көрәк һәм кәрзиндәр тотоп эшкә китеп барыусы ер эшкәртеүселәрҙе осрата. Улары, Аллаһ Рәсүлен ﷺ һәм уның ғәскәрен күргәс, һөрән һалырға тотона. Пәйғәмбәр ﷺ: «Аллаһу әкбәр! Хәйбәр ҡыйратыласаҡ. Быға тиклем иҫкәртелгәндәрҙең беҙ килеп ингәндә атҡан таңы бик насар буласаҡ!» — ти.\nЕңеү яулаған етәксе\nАллаһ Рәсүле ﷺ Хәйбәр менән алыша башлай. Ҡәлғә артынан ҡәлғә яулай. Иң тәүге булып, Ғәли ибн Әбү Талиб (радыйаЛлаһу ғәнһү) Нәғим ҡәлғәһен баҫып ала. Улар мосолмандарға ҡаршы булған була.\nАллаһ Рәсүле «Мин байраҡты Аллаһты һәм Уның Рәсүлен яратҡан, Аллаһ һәм Уның Рәсүле өсөн һөйөклө булған кешегә тапшырасаҡмын», — ти. Олуғ сәхәбәләрҙең һәр ҡайһыһы, байраҡ эйәһе булғыһы килеп, шуға ынтыла. Пәйғәмбәр ﷺ янына Ғәли ибн Әбү Талибты (радыйаЛлаһу ғәнһү) саҡырып ала. Уныһы күҙҙәре ауыртыуға зарлана. Аллаһ Рәсүле Ғәлиҙең күҙҙәренә төкөрөп, уның өсөн Аллаһҡа доға ҡыла. Күҙ, бер ни ҙә булмағандай, шунда ук һауығып та китә. Һәм Пәйғәмбәр ﷺ байраҡты Ғәли ибн Әбү Талибҡа (радыйаЛлаһу ғәнһү) тоттора.\nШул сакта Ғәли (радыйаЛлаһу ғәнһү): «Беҙҙең кеүек булғанға тиклем уларға ҡаршы көрәшергә кәрәкме?» — тип һорай. Аллаһ Рәсүле ﷺ: «Күҙгә-күҙ осрашҡанға тиклем ҡабаланмай ғына бар. Аҙаҡ уларҙы Исламға саҡыр һәм Аллаһ алдында мотлаҡ үтәлергә тейешле нәмәләр хаҡында хәбәр ит. Аллаһ менән ант итәм: әгәр ҙә Аллаһ һинең аша кемделер тура юлға баҫтырһа, был һинең өсөн кыҙыл дөйәләргә эйә булыуға ҡарағанда ла яҡшыраҡ», тип яуап бирә.\n“Аллаһ арыҫланы" менән йәһүдтәр геройы араһында\nҒәли (радыйаЛлаһу ғәнһү) Хәйбәргә килеп етә. Уға ҡаршы Мәрхәб исемле мәшһүр һыбайлы сыға ла шиғыр һөйләп ишеттерә. Улар араһында ике тапҡыр алыш була. Ғәли (радыйаЛлаһу ғәнһү), көтмәгәндә һуғып ебәреп, уның һаҡлаусы торҡаһын онтай һәм башын яралай. "Аллаһ арыҫланы”ның тырышлығы менән мосолмандар еңеп сыға.\nАҙ ғәмәлдән — күп әжер\nХәйбәрҙә сығышы менән Эфиопиянан булған һарыҡ көтөүсе ҡара ҡол йәшәй. Ул, Хәйбәр халҡының ҡорал алыуын күргәс: «Нимә эшләргә теләйһегеҙ?» — тип һорай. «Беҙ үҙен пәйғәмбәр тип атаусыны үлтерәсәкбеҙ», тип яуаплай тегеләр. Ул шул мәлдә пәйғәмбәр хаҡында хәбәрҙе күңеленә һалып ҡуя. Аҙаҡ үҙенең һарыҡтары менән Аллаһ Рәсүленең ﷺ янына килә лә: «Һин ни хаҡында һөйләйһең һәм нимәгә саҡыраһың?» — тип һорай. Пәйғәмбәр ﷺ: «Мин Исламға, Аллаһтан башҡа илаһ юҡлығын һәм минең Аллаһ Рәсүле булыуымды танырға, Аллаһтан башҡа бер кемгә лә ғибәҙәт ҡылмаҫҡа саҡырам», — тип яуап бирә. Ҡол унан: «Әгәр ҙә шәһәдә әйтеп, Аллаһҡа (ғәззә үә джәллә) иман килтерһәм, миңә ни буласаҡ?» — тип һорай. Мөхәммәт ﷺ: «Ошо хәлдә үлеп китһәң, һине Йәннәт көтә», — тип яуаплай.\nҠол Исламды ҡабул итә һәм: «Эй, Аллаһ Рәсүле! Был һарыҡтар миңә аманат итеп тапшырылған», — ти. Пәйғәмбәр ﷺ уға: «Уларҙы үҙеңдән ҡыуып ебәр ҙә арттарынан ваҡ таштар бәр. Аллаһ һинең өҫтән аманат өсөн яуаплылыҡты алыр», — тип белдерә. Ҡол ҡушылғанса эшләй һәм һарыҡтар үҙҙәренең хужаларына әйләнеп ҡайта. Йәһүдтәр хеҙмәтселәренең Ислам ҡабул итеүе хаҡында белеп ҡала.\nАллаһ Рәсүле ﷺ, халыҡ араһында вәғәз һөйләп, уларҙы йыһатҡа саҡыра. Мосолмандар йәһүдтәр менән һуғышҡандан һуң үлеп ятып ҡалыусылар араһында теге ҡара ҡол да була. Пәйғәмбәр ﷺ сәхәбәләре янына килә лә: «Аллаһ, был ҡолға ихтирам күрһәтеп, уны хәйерле ахырға килтерҙе. Мин уның башы осонда ике хур ҡыҙын күрҙем. Ә ул ғүмерендә бер тапҡыр ҙа Аллаһҡа сәждә ҡылып өлгөрмәне», — ти.\n“Мин һинең артыңдан эйәрһәм...”\nБәҙүәндәр араһынан бер кеше килә лә, Пәйғәмбәр алдында Ислам ҡабул итеүен белдергәс, уның артынан эйәреп, бергә һижрә яһарға теләк белдерә. Пәйғәмбәр ﷺ уны бер нисә сәхәбәһе ҡарамағына тапшыра.\nХәйбәр яуынан һуң ғәнимәт алғас, Аллаһ Рәсүле ﷺ был бәҙүәнгә лә өлөш сығара. Ә ул был мәлдә һарыҡ көтөп йөрөгән була. Эшен бөтөрөп килгәндән һуң, үҙенә тейешле өлөштө биргәс: «Был нимә?» — тип һорай. «Аллаһ Рәсүле һиңә тим ҡалдырған өлөш», — тип яуап бирәләр. Ул, әйберҙәрен алып, Пәйғәмбәр ﷺ янына килә лә: «Был нимә, эй, Аллаһ Рәсүле?» — тип ҡыҙыҡһына, «Һиңә тип ҡалдырылған өлөш», — тип яуап бирә Мөхәммәт ﷺ. Бәҙүән: «Мин һинең артыңдан эйәргән өсөнмө ни? Мин бит бына ошонда тейгән уҡтан үлеп, Йәннәткә инер өсөн һиңә иман килтерҙем», тип, үңәсенә төртөп күрһәтә. Аллаһ Рәеүле ﷺ уға: «Әгәр ҙә Аллаһ менән ихлас булһаң, Ул да, һиңә ихласлыҡ күрһәтеп, өмөттәреңде аҡлар», — ти.\nАҙаҡ улар дошманға ҡаршы күтәрелә. Әлеге бәҙүәндең үлеме хаҡында хәбәр килеп еткәс, Пәйғәмбәр ﷺ: «Ул Аллаһ менән ихлас булған, һәм Аллаһ уның өмөттәрен аҡланы», ти. Мөхәммәт ﷺ бәҙүәндең кәүҙәһен үҙенең киң еңле бер кейеменә кәфенләп, алға сығарып һала ла уның өсөн йыназа намаҙын ҡыла. Һәм ошо рәүешле доға ҡыла: «Йә Аллаһ! Был — һинең ҡолоң. Ул һижрә эшләп, һинең юлыңа сыҡты, һәм шәһит булды. Мин уның өсөн шәфәғәтлек ҡылам».\nХәйбәрҙә ҡуйылған шарттар\nАлыш артынан алыш бара, ҡәлғә артынан ҡәлғә яулап алына, ҡайһы берәүҙәр оҙаҡ ҡына ҡамауҙа тотола. Бындай хәл ҡаршы яҡ Аллаһ Рәсүленән ﷺ солох һорағанға тиклем дауам итә. Һәм ул ﷺ тыныслыҡ урынлаштырыуға риза була. Аллаһ Рәсүле ﷺсәселгән уңыштың үҙе билдәләгән бер өлөшө мосолмандарға бирелеп торорға тейеш тигән шарт менән Хәйбәрҙе ҡалдыра.\nАҙаҡ Аллаһ Рәсүле ﷺ йәһүдтәрҙең әле йыйып алынмаған уңышының мосолмандарға тапшырыласаҡ өлөшөн билдәләү өсөн Габдуллаһ ибн Рәүәхәне (радыйаЛлаһу ғәнһү) ебәрә. Йәһүдтәр ғәҙелһеҙлектә ғәйепләп, дәғүә белдерә ҡалһа, уларға үҙҙәре теләгән өлөштө һайлап алыу хоҡуғын бирергә тейеш була ул. Йәһүдтәр: «Быларҙың барыһын да күк һәм ер үҫтергән», — тип кенә ҡуя.\nЭтлек ҡылып маташыу\nОшо яу ваҡытында Аллаһ Рәсүлен ﷺ ағыуларға маташалар. Сәлләмә ибн Мишкәмә тигән кешенең ҡатыны Зәйнәб бинт әл-Хәриҫ уға, ағыу һалып, ҡыҙҙырылған һарыҡ ите ебәрә. Тәүҙә Пәйғәмбәрҙең ҡайһы өлөшөн нығыраҡ яратыуы хаҡында һорашып белешкән була һәм бот өлөшөнә ағыуҙы күберәк һала. Аллаһ Рәсүле ﷺ итте сәйнәй башлағас, һарыҡ бото уға ағыулы булыуы хаҡында хәбәр итә. һәм ул ﷺ уны шунда уҡ төкөрә.\nЙәһүдтәр йыйылғас, Пәйғәмбәр уларға: «Мин һеҙҙән бер нәмә хаҡында һораһам, дөрөҫөм генә әйтеп бирерһегеҙме?» — ти. Улар: «Эйе», — тип яуап бирә. Аллаһ Рәсүле ﷺ: «Ошо һарыҡ итенә һеҙ ағыу һалдығыҙмы?» — тип һорай. «Эйе», тиҙәр. Ул ﷺ тағы: «Бындай аҙымға һеҙҙе нимә этәрҙе?» — тигән һорау ҡуя. Тегеләре: «Әгәр ҙә алдаҡсы булһаң, һинән ҡотолорға теләнек! Әгәр ҙә ысынлап та пәйғәмбәр икәнһең, ағыуҙың һиңә зыяны теймәҫ!» — тип аңлата.\nАллаһ Рәсүле янына теге ҡатынды алып киләләр. «Мин һинең үлемеңде көҫәнем», — тин белдерә ул Мөхәммәткә. Пәйғәмбәр ﷺ: «Аллаһ уны миңә тапшырҙы», — ти. Унан: «Быны үлтерергәме?» — тип һорайҙар. Ул «Юҡ», — тип яуап бирә. Шулай итеп, Аллаһ Рәсүле теге ҡатынды бер ниндәй язаһыҙ ҡалдырырға була. Әммә шул һарыҡ ботоноң бер ни тиклем өлөшөн тешләп өлгөргән Бишер ибн әл-Бәрә ибн Мәғрур үлгәндән һуң ағыулаусыны үлем язаһына дусар итә.\nБаҫып алыуҙар һәм табыштар\nАллаһ Рәсүле ﷺ, Хәйбәрҙә эштәрен тамамлағас, Фәдәк, аҙаҡ Вәди әл-Ҡура ерҙәренә юллана. Исламға саҡырып, был тәҡдимде ҡабул иткән хәлдә милектәрен һәм йәндәрен һаҡлап алып ҡаласаҡтары, бар хөкөм дә Аллаһ иркендә булыуы хаҡында хәбәр итә уларға.\nИртәгеһенә йәһүдтәр үҙҙәрендә булған нәмәләрҙе тәҡдим игә. Мосолмандар табыш булараҡ уларҙың милкен тартып ала. Аллаһ Рәсүле ﷺ Вәди әл-Ҡура еренән килгән табышты сәхәбәләренә бүлеп бирә. Ер менән пальмаларҙы йәһүдтәргә ҡалдыра (Хәйбәр йәһүдтәренә эшкәртеү өсөн рөхсәт ителгән шарттарҙа).\nТәймә еренең йәһүдтәренә Хәйбәр, Фәдәк һәм Вәди әл-Ҡура халыҡтарының хәле тураһында хәбәр барып еткәс, улар Аллаһ Рәсүленә ﷺ солох тәҡдим итеп, милектәрен һаҡлап алып ҡала. Пәйғәмбәр ﷺ кире Мәҙинәгә әйләнеп ҡайта.\nАллаһ Рәсүле ﷺ мосолмандар менән бергә киләһе йылына, етенсе йылда, ғөмрәгә юллана. Ҡурәйш халҡы, өйҙәренә йоҙаҡ элеп, тау башына менеп баҫа. Ул ﷺ Мәккәлә өс көн булып, ғөмрә яһай. Аллаһ Тәғәлә былай ти: «Аллаһ Үҙ Рәсүленең (Мәккәгә хаж ҡылып, Кәғбә асҡысын ала тигән) төшөн: «Һеҙ, Аллаһ теләһә, иҫән-һау сәсегеҙҙе ҡырып йәки ҡыҫҡартып, ҡурҡмай Харам мәсетенә инәһегеҙ», — тип, хаҡлыҡ менән раҫланы, һеҙ белмәгәнде Ул белеп, алдан уҡ тиҙ көндәге уңышты нығытып ҡуйҙы» (Ҡөръән, 48:27).\nҠыҙыҡайҙы тәрбиәгә алыу буйынса бәхәс\nИслам тәьҫире аҫтында күп кенә кешеләрҙең күңел һәм аң торошо иң юғары кимәлгә өлгәшә. Шулай бер ваҡыт мосолмандар араһында балалыҡ ғәҙәте буйынса йүгереп йөрөгән бәләкәй генә ҡыҙыҡайҙы тәрбиәгә алыу мәсьәләһе тирәләй бәхәс ҡуба.\nПәйғәмбәр ﷺ Мәккәнән китергә йыйынғанда Хәмзәнең (радыйаЛлаһу ғәнһү) ҡыҙы Өмәмә уның артынан: «Ағай! Ағай!» — тип йүгереп йөрөй. Ғәли (радыйаЛлаһу ғәнһү) баланы етәкләп ала ла ҡатыны Фатимаға (радыйаЛлаһу ғәнһә): «Һинең алдында бабаңдың ҡыҙы тора», — ти. Ҡатын уны күтәреп ала. Ғәли, Зәйед һәм\nЙәғфәр (радыйаЛлаһу ғәнһүм) ҡыҙыҡай тураһында бәхәсләшергә тотона. Ғәли (радыйаЛлаһу ғәнһү): «Уны мин үҙ ҡарамағыма алам Ул — минең ағайымдың ҡыҙы», — ти. Йәғфәр (радыйаЛлаһу ғәнһү): «Ул — минең ағайымдың ҡыҙы, тағы, етмәһә, мин уның әсәһе яҡлап апаһына өйләнгәнмен», — тин ҡаршы сыға. Зәйед тә (радыйаЛлаһу ғәнһү): «Ул минең ағайымдың ҡыҙы», — тип белдерә. Пәйғәмбәр ﷺ: «Апай кеше әсәй урынын биләй», — тип, уны апаһы ҡарамағына ҡалдырырға ҡарар итә. Ғәлигә (радыйаЛлаһу ғәнһү): «Һин — минән, ә мин һинән», ти. Йәғфәрғә (радыйаЛлаһу ғәнһү) иһә: «Һин ҡиәфәтең менән дә, холҡон яғынан да миңә оҡшағанһың», — тип әйтә. Зәйедкә (радыйаЛлаһу ғәнһү): «Һин — беҙҙең энебеҙ һәм азат ителгән хеҙмәтсебеҙ», — тип белдерә.\nПәйғәмбәрҙәрҙең йөҙөк ҡашы Мөхәммәт Мостафа китабынан.\nЭта запись написана автором Назир Сабитов, 03.11.2018 в 23:11, и размещена в категории Пәйғәмбәрҙәр тарихынан. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Суд «Башнефт»тең акцияларын дәүләткә ҡайтарырға тигән ҡарар сығарҙы // Иҡтисад | новости башинформ.рф\nСуд «Башнефт»тең акцияларын дәүләткә ҡайтарырға тигән ҡарар сығарҙы\n18:09, 30 октября 2014 Иҡтисад\nӨФӨ, 2014 йыл, 30 октябрь. /«Башинформ» мәғлүмәт агентлығы, Эльвира Латипова/.\nБөгөн Мәскәүҙең Арбитраж суды «Башнефт»тең акцияларын дәүләткә ҡайтарырға тигән ҡарар сығарҙы, тип хәбәр итә «Интерфакс». Судья Ольга Александрова ҡарарҙы иғлан иткәндә, РФ Генераль Прокуратураһының «Система» һәм «Система-инвест» акционерҙар финанс корпорацияһына дәғүәһе тулы күләмдә ҡәнәғәтләндерелде, тип белдерҙе.\nСуд ҡарарҙың тик һығымта өлөшөн генә уҡып ишеттерә. Бындай ҡарар ҡабул итеүҙең сәбәптәре һуңыраҡ билдәле буласаҡ.\nСуд ҡарарына бер ай эсендә яла бирелеүе мөмкин.


Мөхәббәт һәм тоғролоҡ өсөн\n2010 йылдан башлап районда яңы традиция барлыҡҡа килде — тормош юлынан иңде-иңгә терәп татыулыҡта 25 йыл бергә атлаған, тәрбиәле, лайыҡлы балалар үҫтергән ғаилә парҙары “Мөхәббәт һәм тоғролоҡ өсөн” миҙалы менән бүләкләнә. Бындай хөрмәткә Галина һәм Николай Балахниндар (Байҡы ауылы), Валентина һәм Александр Нехорошихтар (Әртәкүл), Валентина һәм Анатолий Лепихиндар (Раздолье), Фрүлә һәм Рифхәт Хәйҙәровтар (Яҡуп), Людмила һәм Фәнәүи Сафиндар (Ҡараяр), Лүзә һәм Рифхәт Нәсибуллиндар (Кирзә) лайыҡ булды.\nКүптән түгел был йәмәғәт наградаһын Ҡариҙел районы хакимиәте башлығы Илдар Ғарифуллин Магинск ауылында йәшәүсе Эльвира һәм Рәмил Сәйетовтарға тапшырҙы.\nСәйетовтар майҙа бергә йәшәүҙәренең 36 йыллығын билдәләгән. Икеһе лә Магинск урта мәктәбендә балаларға белем һәм тәрбиә бирә, йәмәғәт эшендә әүҙем ҡатнаша. Рәмил Ғәйнан улы республикала иң яҡшы йәшәү хәүефһеҙлеге нигеҙҙәрен уҡытыусы булараҡ таныла, оҙаҡ йылдар участка һайлау комиссияһы рәйесе вазифаһын башҡара. Эльвира Үзбәк ҡыҙы — мәктәп музейына нигеҙ һалыусы, Башҡортостан Республикаһының халыҡ мәғарифы отличнигы. Сәйетовтарҙың татыулыҡҡа, берҙәмлеккә нигеҙләнгән ғаиләһендә ике бала тәрбиәләнеп үҫә. Улдары Марсель Өфө нефть институтын тамамлаған, Нижневартовск ҡалаһында йәшәй. Ҡыҙҙары Элина авиация институтын тамамлаған, БДУ-ла бухгалтер булып эшләй. Өләсәй менән олатайҙы һөйөндөрөп өс ейән-ейәнсәр үҫеп килә.


Ташламаны беләһеңме, пенсионер? » Башҡортостан гәзите\nТашламаны беләһеңме, пенсионер?\nХаҡлы ялдағы кешегә, килем кимәле йәшәү минимумынан түбәнерәк йәки һаулығы насар булһа, ташлама бирелә. Әммә теге йәки был льготаға эйә булыу өсөн башҡа нигеҙҙәр ҙә бар.\nТашламаларға кемдәр хоҡуҡлы?\nlматди тәьминәт кимәле түбән булған граждандарға төрлө льготалар бирелә. Был төркөмдө ҡарағанда, йәшәү минимумы кимәле иҫәпкә алына;\nl70-80 йәше тулғандар һәм унан да өлкәнерәктәр;\nlһàóëûғûíà өҫòәìә ôèíàíñ ñûғûìы талап ителгән кешеләр, мәҫәлән, ҡаты сирлеләр;\nlÝñêå ýøòәð, Ғәҙәòòәí òûø õәëäәð ìèíèñòðëûҡòàðûíûң ýëåêêå õåҙìәòêәðҙәðå, ÿíғûí һүíäåðåүñåëәð, õәðáè õәðәêәò âåòåðàíäàðû, äәүëәò õåҙìәòåíåң áàøҡà өëêәëәðåíäә ýøëәãәíäәð.\nСоциаль программаларҙы тормошҡа ашырыу өсөн тауарҙар һәм хеҙмәттәр өсөн күсерелгән аҡсаны файҙаланып ҡына ҡалмайҙар, муниципаль власть органдары аша туранан-тура кәрәкле тауарҙар тапшыралар, хеҙмәт күрһәтәләр. Бындай программаларҙы бер нисә төргә бүлергә мөмкин.\nТорлаҡ-коммуналь хеҙмәттәр өсөн түләүҙә ташлама. Был өлкәләге льготалар Рәсәй Федерацияһының Торлаҡ кодексы менән көйләнә. Кодексҡа ярашлы, торлаҡ-коммуналь хеҙмәттәр өсөн сығымы килемдәрҙең билдәләнгән өлөшөнән (18%) артығыраҡ булған кешеләр төбәк кимәлендә аҡсалата субсидия алыуға хоҡуҡлы. Пенсионерҙарҙың айырым категорияларына (ветерандарға, инвалидтарға) 50 процент ташлама бирелә. СССР һәм Рәсәй Геройҙары коммуналь сығымдарҙы тулыһынса ҡаплауға дәғүә итә ала.\nКапиталь ремонтҡа ташлама. Рәсәй Торлаҡ кодексының 169-сы статьяһына ярашлы, күп фатирлы йорттарҙа милке булған граждандар ай һайын капиталь ремонтҡа аҡса күсерергә тейеш. Ошо уҡ закон буйынса 70 йәше тулған яңғыҙ йәшәгән кешеләр 50 процент ташламаға иҫәп тота ала. 80 йәше тулғандар бындай түләүҙән тулыһынса азат ителә.\nТүләүһеҙ юл йөрөү. 2017 йылда Башҡортостанда пенсионерҙар өсөн ҡала эсендәге йәмәғәт транспортында ғына юл йөрөүгә ташлама бирелде. Ҡала-ара маршруттарҙа иһә льгота булыу-булмауын социаль яҡлау бүлексәһендә асыҡларға мөмкин.\nЮл йөрөүгә сығымды ҡаплау. Компенсацияның был төрө илебеҙ Хөкүмәтенең 2005 йылдың 1 апрелендәге (2016 йылдың 8 декабрендәге редакцияла) 176-сы ҡарары менән билдәләнә. Документҡа ярашлы, Алыҫ Төньяҡта йәки уға тиңләштерелгән төбәктәрҙә йәшәгән кешеләр ял итергә барғанда ике йылға бер тапҡыр юл йөрөүгә компенсация алыу мөмкинлегенә эйә. Бындай ташламаға шулай уҡ башҡа төбәктәрҙә йәшәгәндәр ҙә иҫәп тота ала, тик был осраҡта улар ҡала-ара маршрутта юл йөрөүгә социаль ярҙамдан баш тартырға, инвалид, ветеран йәки блокадник булырға тейеш.\nАдреслы ярҙам. Социаль ярҙамдың был төрө аҙ тәьмин ителгән йәки килеме йәшәү минимумынан түбән тип танылған яңғыҙҙарға күрһәтелә.\nДарыуҙар буйынса ташлама. Бындай льготаға хоҡуҡлы кешеләр исемлеге Рәсәй Социаль үҫеш министрлығының 2004 йылдың 29 декабрендәге 328-се фарманына 1-се ҡушымтала бирелә. Медицина тикшереүе һөҙөмтәһендә пациентҡа медицина картаһы асыла. Ошо карта, шулай уҡ шәхесте раҫлаған башҡа документ нигеҙендә кәрәкле дарыу уға ташлама менән бирелә.\nҺалым ташламалары. Башҡортостанда пенсионерҙарҙың дәүләт һалым ташламалары дөйөм федераль һәм урындағы, төбәк кимәлендәге положениелар менән көйләнә.\nТранспорт һалымы. Бындай ташлама 2002 йылдың 27 ноябрендәге (2015 йылдың 25 декабрендәге редакцияла) 365-се Башҡортостан Законына ярашлы билдәләнә. Бөйөк Ватан һуғышы ветерандары һәм инвалидтары, хеҙмәт ветерандары, дәүләт һәм хәрби хеҙмәт ветерандары транспорт һалымы түләүҙән тулыһынса азат ителә (бер транспорт сараһына).\nЕр һалымы – урындағы һалым төрҙәренең береһе. Ул һәр төбәктә айырым, ерҙең кадастр хаҡынан сығып иҫәпләнә. Ер һалымы түләүҙән бушатылған кешеләр исемлеге Рәсәй Һалым кодексының 395-се статьяһы менән көйләнә. Был нормаға ярашлы, Төньяҡтың, Алыҫ Көнсығыштың һәм Себерҙең төп халҡы вәкилдәре сәнәғәт һәм хужалыҡ эшмәкәрлегендә файҙаланылған ер өсөн һалым түләргә тейеш түгел. Ер һалымын 10 000 һумға кәмерәк түләү хоҡуғына эйә булған кешеләр категорияһы ла бар. Улар – СССР һәм Рәсәй Геройҙары, бала саҡтан инвалидтар, I һәм II төркөм инвалидтары һәм башҡалар.\nМөлкәткә пошлина. Рәсәй Федерацияһы Һалым кодексының 407-се статьяһы нигеҙендә 60 йәшкә еткән ирҙәр һәм 55 йәше тулған ҡатын-ҡыҙҙар тик бер күсемһеҙ милек объектына һалым түләүҙән азат ителә. Шул уҡ ваҡытта был объект коммерция өлкәһендә файҙаланылмаҫҡа тейеш.\nФизик берәмектәрҙең килеменә һалым. Һалым кодексының 217-се статьяһы пенсионерҙарҙы килемгә һалым түләүҙән бушата. Был ҡағиҙә бөтә пенсия тәьминәтенә, шулай уҡ хаҡлы ялдағы кешене балалары ҡараһа, алимент түләүҙәренә лә ҡағыла.\nТашламаны рәсмиләштереү тәртибе\nТашламаларға эйә булыуҙағы һәм рәсмиләштереүҙәге айырмалар дәғүәсенең категорияһына, проект өсөн яуаплы дәүләт органына бәйле. Социаль льготаларҙы социаль яҡлау бүлексәһендә, һалым ташламалары иһә һалым комитетында рәсмиләштерелә. Пенсия тәьминәтендәге мәсьәләләрҙе Рәсәй Пенсия фондының төбәк бүлексәләре көйләй. Хеҙмәт 10 – 30 көн эсендә күрһәтелә. Пенсияға өҫтәмә түләүҙе киләһе айҙың тәүге көнөнән ала башларға мөмкин.\nТашламаларҙы рәсмиләштереү өсөн ғариза, паспорт, пенсия таныҡлығын, ИНН, милеккә таныҡлыҡ (мөлкәткә ташламаны рәсмиләштергәндә), килем тураһында белешмә ҡағыҙы, торлаҡ-коммуналь хужалыҡ хеҙмәттәренә бурыстың булмауы тураһында белешмә ҡағыҙы, ташламаға хоҡуҡты раҫлаған башҡа документтар тапшырыла.


Урал аръяғында ағас эшкәртеү буйынса яңы предприятиелар барлыҡҡа киләсәк // Иҡтисад | новости башинформ.рф\nУрал аръяғында ағас эшкәртеү буйынса яңы предприятиелар барлыҡҡа киләсәк\n18:24, 24 октября 2014 Иҡтисад\nӨФӨ, 2014 йыл, 24 октябрь. /«Башинформ» мәғлүмәт агентлығы, Юлиә Антипина/.\nЙылайырҙа Урал аръяғының урман сәнәғәтен үҫтереү мәсьәләләре буйынса күсмә кәңәшмә барышында Башҡортостан Хөкүмәте, «Green Technologies (Йәшел технологиялар)» яуаплылығы сикләнгән йәмғиәте һәм «Рабика Энергия һаҡлау» яуаплылығы сикләнгән йәмғиәте араһында «Энергия һаҡлау технологияларын индереү маҡсатында ағас киҫеү һәм ағас эшкәртеү ҡалдыҡтарынан ағас яғыулыҡ гранулалары етештереү» инвестиция проектын ғәмәлгә ашырыу ниәте тураһында протоколға ҡул ҡуйылды.\nКәңәшмә Башҡортостан Республикаһы Хөкүмәте Премьер-министры урынбаҫары, республика Хөкүмәте Аппараты Етәксеһе Илшат Тажетдинов һәм республика урман хужалығы министры Динир Әхмәтйәнов рәйеслегендә үтте. Муниципаль район башлыҡтары һәм инвесторҙар ҡатнашты.\nУрал аръяғында Баймаҡ һәм Йылайыр районының күп кенә предприятиелары ҡалдыҡһыҙ етештереүгә күсеп, юғары өҫтәлгән хаҡ менән үҙҙәренең етештереү ҡеүәтен үҫтерә. Мәҫәлән, Баймаҡта 20 миллион һумлыҡ инвестиция күләме менән «ПМК Баймаҡ» яуаплылығы сикләнгән йәмғиәтенең ағас эшкәртеү цехы төҙөлө. Был предприятие 12 эш урыны булдырасаҡ. Бетерә ауылында «БашАгроФин» яуаплылығы сикләнгән йәмғиәтенең ағас эшкәртеү заводы төҙөлә башланған, ул ике йыл дауамында тормошҡа ашырыласаҡ һәм 27 яңы эш урыны булдырасаҡ. Инвестициялар күләме – 105 миллион һум.\nКүсмә кәңәшмәлә ҡатнашыусылар был объекттарҙы ҡараны, шулай уҡ «Биоэнергетик компания» яуаплылығы сикләнгән йәмғиәтенең пеллет объекттарында, «Йылайыр урманы» БР дәүләт унитар предприятиеһының етештереү территорияһында, «Йорт төҙөүсе компания» яуаплылығы сиклән йәмғиәтенең ағас эшкәртеү комплексында булды.\n— Юҡҡа ғына ағас эшкәртеү предприятиелары Урал аръяғында тикшерелмәй. Һигеҙ урмансылыҡтың дөйөм урмандар майҙаны миллион ярым гектар самаһы тәшкил итә. Урал аръяғы территорияһының ағаслығы республикала иң юғары – 54 процент, ҡырҡыу өсөн билдәләнгән диләнкә 1,8 миллион кубометр тәшкил итә, — тине Илшат Тажетдинов.\nТеги: урман хужалығы,эшҡыуарлыҡ,БР Хөкүмәте,инвестициялар


16 ауыл хужалығы предприятиеһына бурысы кисектерелде // Иҡтисад | новости башинформ.рф\n16 ауыл хужалығы предприятиеһына бурысы кисектерелде\n13:43, 31 мая 2010 Иҡтисад\nАуыл хужалығы тауар етештереүселәрен финанс сәләмәтләндереү буйынса ведомство-ара республика комиссияһы ултырышында 20 ғариза ҡаралды. БР Ауыл хужалығы министрлығы матбуғат хеҙмәтенән хәбәр итеүҙәренсә, 16 предприятиеның 84 миллион һумдан ашыуға бурысы кисектерелде.\nБурыс түләү шарттарын үҙгәртеүгә хоҡуҡты туҡтатыу, бурыс түләү шарттарын үҙгәртеүгә, кисектереүгә һәм бүлеп түләүгә хоҡуҡты бөтөрөү мәсьәләләре ҡаралды.\nРеструктуризация шарттарын боҙоу менән бәйле, Башҡортостан ауыл хужалығы министры урынбаҫары Рәмил Нуриәхмәтов рәйеслегендәге комиссия алты предприятиеға бурысты бүлеп түләүгә рөхсәт бирмәне. Улар бурыстарын элек билдәләнгән графикка ярашлы ҡайтарасаҡ.\nАғымдағы түләүҙәрен ҡапламау сәбәпле, 14 ауыл хужалығы тауарҙары етештереүсегә бурыс түләү шарттарын үҙгәртеү кире ҡағылды. 76 миллион һумлыҡ бурыс ҡайтарып алынасаҡ.\nТеги: ауыл хужалығы, финанс сәләмәтләндереү, финанстар


9 Октябрь 2019, 17:57\n11 октябрҙә, Башҡортостан Республикаһы көнөндә, Сибайҙа Башҡортостандың «Сәләм» яңы телевизион каналы эшләй башлай.\nҠаланың үҙәк майҙанында көндөҙгө сәғәт 12-лә «Сәләм» хеҙмәткәрҙәре ҡатнашлығында телеканалдың презентацияһы була.\nТантаналы сарала билдәле йырсылар – Башҡортостандың атҡаҙанған артисы Сәғиҙулла Байегет һәм халыҡ-ара конкурстар лауреаты Зилиә Бәхтиева ҡатнаша, бик күп бүләктәр уйнатыла.\nШулай уҡ был көндә медицина фәндәре докторы, профессор Индира Сәхәүетдинова етәкселегендәге «Рәсәй тимер юлдары» — «Өфө ҡалаһы медицинаһы» дауаханаһы табиптарында бушлай тикшерелергә мөмкин. Хируг, кардиолог, невролог һәм гинеколог алдан яҙылыу буйынса ҡабул итә.\n«Сәләм» телеканалы Башҡортостан ҡалаларында һәм райондарында муниципаль һәм урындағы телестудияларҙы һаҡлап ҡалыу өсөн булдырылған. Яңы телеканал эфирында урындағы студияларға биш сәғәт бүленә, шул иҫәптән иртәнге сәғәт 7-нән 8-гә, көндөҙгө 1-ҙән 2-гә һәм 5-тән 7-гә тиклем прайм-тайм. «Сәләм» Башҡортостандың кабель операторҙары селтәрҙәрендә һәм интернет-сервистарҙа күрһәтә.


Радий Хәбиров Баймаҡ районы халҡын яҙғы баҫыу эштәре тамамланыу уңайынан ҡотланы\n8 июндә Баймаҡ районына эш сәфәре барышында Башҡортостан Башлығы вазифаһын ваҡытлыса башҡарыусы Радий Хәбиров Һабантуй байрамында ҡатнашты.\nТөбәк етәксеһе район халҡын яҙғы сәсеү эштәре тамамланыу уңайынан тәбрикләне һәм ауыл хужалығы тармағы ветерандарына дәүләт наградалары тапшырҙы.\n–Ҡәҙерле дуҫтар, хөрмәтле ҡунаҡтар! Бөгөн барығыҙҙы ла Һабантуй менән ихлас тәбрик итәм. Һабантуй – беҙҙең халыҡтың иң яратҡан байрамы. Ул беҙҙе туғанлаштыра, берҙәм итә. Баймаҡтың тәбиғәте лә, халҡы ла матур, ә тарихы бай. 100 йыл элек Темәс ауылы йәш Башҡортостандың баш ҡалаһы була. Бөгөнгө көндәрҙә Баймаҡ халҡы тырышып эшләп, беҙҙең Башҡортостандың үҫешенә ҙур өлөш индерә. Намыҫлы хеҙмәтегеҙ өсөн, ҡәҙерле дуҫтар, һеҙгә ҙур рәхмәт. Бөтәгеҙгә лә яҡшы кәйеф, һаулыҡ, именлек һәм уңыштар теләйем!\nБаймаҡ районы Һабантуйында ауыл хужалығы тармағы алдынғылары парады, ижади коллективтар сығышы, конкурстар, ат сабышы һәм спорт бәйгеләре үтте. Байрамда туғандаш муниципаль берәмек – Илеш районы, шулай уҡ Ханты-Мансы автономиялы округынан Түбәнге Сортым һәм Ырымбур өлкәһенең Плешанов ауылы вәкилдәре ҡатнашты.\nБашҡортостан Башлығы вазифаһын ваҡытлыса башҡарыусы Радий Хәбиров балалар һабантуйында ла булды, район предприятиелары ҡуйған тирмәләр менән танышты, милли көршә ҡараны һәм урындағы халыҡ менән аралашты.


ТЕТРӘНДЕРГЕС СӘХНӘ ӘҪӘРЕ\nТалантлы шағир Салауат Әбүзәров кѳтмәгәндә ең һыҙғанып сәхнә әҫәрҙәре яҙыуға кереште лә китте. Кѳтмәгәндә, тип әйтеүем урынлы ла булмаҫ бәлки, сѳнки сәхнә донъяһының үҙенә генә хас нескәлектәрен аңлап бѳтѳрмәйенсә тороп, был шѳғѳлгә ынтылыуға йѳрьәт итеү бер ваҡытта ла уңыш килтермәй. Әҙәбиәттә драма жанры иң ҡатмарлыларҙан иҫәпләнә, шуға ла бит бѳгѳнгѳ театрҙарыбыҙ драматургтарға, яҡшы сәхнә әҫәрҙәренә ҡытлыҡ кисерә. Салауаттың шағир ҡәләмен драма битлегенә алмаштырыуы күптәрҙә хаҡлы ҡыҙыҡһыныу уятты. Тәүге ижад емеше «Хыялый» спектакленә, нисек булыр икән был тип, бер аҙ борсола биреп тә барғайным, театрҙан ҡәләмдәшем ѳсѳн ысын мәғәнәһендә ҡыуанып сыҡтым. Талантлы кеше һәр саҡ һәм бѳтә ерҙә лә талантлы инде ул! Бына, ниһайәт, Салауат Әбүзәров сәхнә һѳйѳүселәргә сираттағы эшен тәҡдим итте. «Әсир» пьесаһын «Ғүмерлек ғазап» исеме аҫтында Сибай дәүләт башҡорт драма театры әҙерләп, тамашасы хѳкѳмѳнә сығарҙы. Баштан уҡ шуны билдәләп үтмәксемен: был спектакль театр репертуарына оҙаҡҡа килде, быныһына иманым камил. Спектаклгә тотош ижади состав йәлеп ителгән, унда бер юлы коллективтың йѳҙѳн тәшкил иткән арҙаҡлы артистарыбыҙ һәм театрға яңы аяҡ баҫҡан йәштәр уйнай. Шулай итеп быуындар күсәгилешлеге һаҡлана, ѳлкәндәрҙең оҫталығын йәштәр күреп үҫә һәм күп йылдар арауығында тупланған традицияларҙы ары дауам итә. Тимәк, театрҙың халыҡсан тигән исеме киләсәктә лә һаҡланасаҡ.\nИке бүлектән торған «Ғүмерлек ғазап» драмаһына килгәндә, ундағы конфликт тамашасыны баштан уҡ тотоп ала һәм аҙағынаса тетрәндергес кисерештәр солғанышынан ысҡындырмай. Шул кѳсѳргәнешлек, «ары нимә булыр икән?» тип тулҡынланып тамаша ҡылыу драманың бѳтѳнлѳгѳн тәшкил итә лә инде. Спектаклдең режиссеры—Рәсәйҙең һәм Башҡортостандың атҡаҙанған мәҙәниәт хеҙмәткәре, Башҡортостандың атҡаҙанған сәнғәт эшмәкәре Дамир Мәзит улы Ғәлимов. Талантлы режиссерҙың ябайлыҡҡа, халыҡсанлыҡҡа, тормошсанлыҡҡа ҡоролған үҙенә генә хас алымдары бар, уның ижадын башҡаларҙың сәхнә эштәре менән бутау мѳмкин түгел, «Ғәлимов мәктәбе» Сибай театрында күптән тѳплѳ урын алған.\nСәхнә асылыу менән матур ауыл ѳйѳнѳң сәнскеле тимер сыбыҡ менән уратып алыныуын күргән тамашасы бер аҙ аптырай биреп тә ҡалғайны. Баҡтиһәң, ана шул символик әйбер тотош спектаклдең арҡа һѳйәген тәшкил итә икән дә баһа. Символизмға «Бейеш» кѳйѳнѳң тетрәндереп ҡушылып китеүе, Сәлмәндең хәтерләүҙәрендәге алыш гѳрһѳлдәүҙәре лә, концлагерҙағы овчаркаларҙың ѳрѳүен ишетеү ҙә береһе икенсеһен тулыландыра, драманың офоҡтарын киңәйтә, уның эстәлеген тәрәнәйтә. Бында рәссам Зилә Нурғәлиеваның, Ш.Бабич исемендәге йәштәр премияһы лауреаты, композитор Урал Иҙелбаевтың эштәре хуплауға лайыҡ.\nЙорт хужаһы Сәлмән (Башҡортостандың халыҡ артисы Риф Сәйфуллин) ауылда «артыҡ, онотолған кеше»; уны олоһонан алып кесеһенә тиклем ѳнәп бѳтѳрмәй; атын, баҫыуға тѳштѳ тип, аҙбарға ябырға аңдып ҡына торалар; Еңеү кѳнѳн ветеран ѳйѳндә әбейе менән генә билдәләп үтергә мәжбүр. Сәбәп—1943 йылда дошманға әсирлеккә эләгеп, һуғыш бѳткәс кенә ҡайтып тѳшкән икән ул. Драманың башында уҡ Сәлмәндәргә военкомат вәкиле Лейтенант (Салауат Вәлиев) килеп, Оборона министрлығынан элекке әсирҙең шәхесен асыҡларға ҡушыуҙары тураһында белдерә. Ошо ерҙән башлана ла инде тѳп тѳйнәлеш, уны артистар ғына түгел тамашасы ла күңеле аша үткәреп, кисәнең аҙағынаса тағата. Сәлмәндең ихата ҡапҡаһына сыймаҡланған ҡара тәре ише яҙмышына ла «һатлыҡ йән» мѳһѳрѳ баҫылған, шул тамғанан ул бер нисек тә ҡотола алмай. Хәйер, ул үҙенең сафлығын иҫбатларға йыйынмай ҙа шикелле, янында уны хѳрмәт иткән ҡатыны Ғәлимә (Башҡортостандың халыҡ артисткаһы Рәмилә Хоҙайғолова) һәм тоғро аты ғына бар. Уның йорто ғына түгел, күңеле лә, булмышы ла ана шул сәнскеле тимер сыбыҡҡа уратылған. Риф Сәйфуллиндың спектакль мәлендә пауза тота белеүе күптәрҙе хайран итә, образдары йыш ҡына баҫып тороу, атлап йѳрѳү, ым-ишара, ҡараш аша тамашасыға еткерелә. Тәү тапҡыр Риф Сәйфуллинды сәхнәлә һикһәненсе йылдарҙа Туфан Миңнуллиндың «Ҡырҙарым-туғайҙарым» спектаклендә Закир ағай Ханов менән бергә уйнағанда ҡарағайным, шунан бирле уның ижад донъяһы миңә яҡын һәм таныш.\nӘ Рәмилә Хоҙайғолованың Ғәлимәһенә килгәндә, уға башҡорт ҡатын-ҡыҙҙарының итәғәтлеге, тыйнаҡлығы, түҙемлеге һыйған. Башҡортостандың халыҡ артисткаһы, Бәҙәр Йосопова исемендәге премия лауреаты Рәмилә Хоҙайғолованың уйнауы Сибай театрының ғына түгел, Башҡорт театр донъяһының үҙе бер ҡабатланмаҫ күренеше, йәме. Сәхнәгә бағышланған илле йыл барышында Рәмилә апай тарафынан тотош образдар галереяһы тыуҙырылған һәм уларҙың һәр береһе оҙаҡ ваҡытҡа тамашасы хәтерендә уйылған.\nБригадир Мәхмүт (артист Венер Сѳнәғәтов) образы ла баҙыҡ килеп сыҡҡан. Уның уңышы менән артисты тәбрик итергә генә ҡала. Тәбиғәте менән баҫалҡы, тыйнаҡ Венерға уҫал, үсле, тупаҫ ауыл түрәһен һынландырыуы, моғайын, еңелдән булмағандыр. Венер Сѳнәғәтов бѳгѳн театрҙың тѳп кѳстәренең береһен тәшкил итә, ул күптән «атҡаҙанған» исеменә лайыҡ. Әлбиттә, был минең шәхси фекерем һәм теләгем, юғары исемдәр иртәме-һуңмы килер, иң мѳһиме үҙ һүҙен әйтер артист бар.\nДания Ғѳбәйҙуллина (Сәкинә), Шәүрә һәм Шамил образдарын һынландырыусы Румиә Рәхимова, Морат Амантаевтар—театрҙың йәш кѳстәре. Улар әле ижад инешенең башында ғына тора, әммә сибайҙарса уйнап китеүҙәренә ѳмѳт бар.\nЙыйнаҡ ҡына мәҡәләлә бар спектаклдең эстәлеген тәфсирләп теҙеп сығыуҙы ла маҡсат итеп ҡуйманым, артистарҙың уйнауын саманан аштырып маҡтау ҙа тѳп ынтылышым түгел ине. Премьеранан әҫәрләнеп сыҡтым. Театрҙың тѳп тәғәйенләнеше—тамаша аша тамашасыны ѳмѳтләндереү, сәмләндереү, яҡшылыҡҡа, матурлыҡҡа ѳндәү бит ул.\n«Етешһеҙлектәр ҡайҙа?» тигән һорауҙың бирелерен дә алдан тойомлайым һәм уға яуап бирергә лә әҙермен. Миңә ҡалһа, спектаклдең финал ѳлѳшѳ бер аҙ һуҙыла тѳшкән кеүек. Сәлмәнгә Оборона министрлығынан ордендар һәм миҙал килеп тѳшә, драма ошо ерҙә тамамланып ҡуйһа, арыу булмаҫ инеме икән? Шамилдың армияға барып ҡайтыры, әсәһе Ғәлимәнең, һѳйгән ҡыҙы Шәүрәнең сабырһыҙланып кѳтәсәге һүҙһеҙ ҙә аңлашыла. Йәнә һуңғы мәлдә, ошоғаса күршеләрен яманлап хәбәр таратҡан ғәйбәтсе Сәкинәнең, сыбыртҡылы бригадирҙың орденлы яугиргә ҡарата мѳнәсәбәттәренең ҡырҡа ғына ыңғай яҡҡа үҙгәреп китеүе лә ышандырып бѳтмәй.\nБѳтә яҡтан камил әҫәр ижад итеү бер ваҡытта ла мѳмкин булмаған эш. Мин яҙғандар менән ҡайһы берәүҙәр килешеп тә бѳтмәҫ, сѳнки театрҙа нисә урын булһа, тамашасы ла шунса тѳрлѳ фекер йѳрѳтә, быныһы тәби-ғи. Ә әҫәр, бигерәк тә сәхнә әҫәре бәхәс тыуҙыра икән, ул йәшәүгә хаҡлы. Ә «Ғүмерлек ғазап» башта уҡ билдәләп үткәнемсә, Сибай театрының түрен оҙаҡ йәмләйәсәк әле, быныһын шикләнмәйсә әйтергә мѳмкин.